Mehmet Metal Mejhem: Nedeljni metal pregled 20-06-2020 – Cveće zla i naopakog\n20 juna, 2020 mehmetkrljic\nMehmet Metal Mejhem: Nedeljni metal pregled 20-06-2020\nOve nedelje metalna ponuda je bila mršavija, valjda zbog predizborne šutnje. Dobro, izašao je novi Vampire koga ovde nećemo prikazati jer ga nema za legalno besplatno slušanje a mi ipak u prvom redu mislimo na raju (album je inače, vrlo solidan ako volite taj neki „komercijalniji“ black/ thrash), a izašao je i novi Lamb of God koga takođe nećemo prikazati jer ja zaspim na pola svake njihove pesme. No, prikazaćemo mnogo toga dobrog iz oblasti blek metala, grajndkora, duma, slema…\nOK, koliko vas očekuje da čuje ne podnošljiv, ne prihvatljiv, ne prosečan, nego UBITAČAN blek metal iz, čekajte da proverim… Kentakija??? Ali, evo, upravo smo dobili drugi album dua Fornicus, i Sulphuric Omnipotence je baš to – ubitačan album. Bend je započeo kao death metal projekat sa black uticajima da bi tokom vremena mutirao u uglavnom blek metal, ali zadržavajući plemenite elemente death metala. Ovo se posebno očitava u sporijim delovima pesama gde Fornicus majstorski melju slušaoca moćnim death-doom (i slam) rifovima i masivnošću. No, dobar deo ploče otpada na pakleno blek metal prženje, i bend ovde savršeno spaja bestijalnu, eksplozivnu dimenziju blek metala sa njegovim hipnotičkim kvalitetima, kreirajući muziku koja ume da bude i živa i dinamična ali i da vas očas dovede u izmenjeno stanje svesti svojim spiralnim, u sebe uvrćućim temama i monotonim a ubistvenim ritmom. Fornicus imaju i rifove i atmosferu, i blek metal ekstrovertnost i death metal hermetičnost i kao da su mene pitali kakav album da snime sa svojim odličnim detaljima ali još boljom celinom koja razume i kako treba da se menjaju tempo i atmosfera. Jedina moja zamerka odnosi se na dosta glasan master pa iako sam čuo i mnogo gore ove nedelje, nije da ne bih voleo da su Fornicus ovde obratili malo više pažnje na dinamiku. Svejedno, ovo je praktično remek-delo:\nItalijanski kvartet Heruka ima vrlo dobar drugi album, No Sun Dared Pass Our Windows koji od omota, preko produkcije pa do maštovitih i energičnih aranžmana daje veoma lep program. Italijani siraju od početka stoleća ali su albume počeli da izdaju tek ove poslednje dve godine i vidi se da je tu dosta ideja krčkano azvuk i filozofija benda pažljivo brušeni. No Sun Dared Pass Our Windows je kolekcija melodičnih (povremeno neodoljivo zarazno melodičnih – slušajte naslovnu pesmu) i žestokih pesama koje lako menjaju tempo i ritam i čuvaju tečnu, vižljastu formu. Naravno, meni posebno godi što Heruka ima dobre, pamtljive rifove i što svira brzo ali ono što je zapravo najbolje kod benda je što i pored brzine i žestine, muzika deluje razgovetno i prijateljski, bez za blek metal uobičajenog antagonizma spram slušaoca. Bend je i tekstualno zainteresovan za širi spektar tema i uz sve te sjajne muzičke momente na albumu, ovo je jedna odlična ploča, laka za preporučivanje i prijatelju i neprijatelju:\nBritanski Grimsteed je inspirisan Warhammerom 40K, što je, jelte, relativno bajkovita naučna fantastika, no njihova muzika je prilično napredna i intrigantna. Pričamo o blek metalu koji u fullu koristi činjenicu da se kreira kako bi oslikao univerzum u kome svemirski marinci ratuju sa orkovima i sličnim fantazijskim bićima, pa su ove pesme epske i veličanstvene (a tekstovi se koncentrišu na Horus Heresy) ali na jedan „svemirskiji“ način nego što je u blek metalu inače standard. Naravno, znamo da se i Anaal Nathrakh inspirišu WH40K ikonografijom, ali Grimsteed imaju sasvim svoj zvuk koji je, kako rekoh, veoma epski ali dovoljno originalan pa je EP Ecclisia Hereticus, prvo izdanje ovog benda, prilično prijatan za slušanje.\nAtlantćani Amidst the Withering imaju treći album i Such Devils We Shame je solidna demonstracija njihovog simfonijskog black metala koji uspeva da ima svu pompu kakva se inače vezuje za ovakvu muziku a da ipak deluje i manje kičasto od proseka. Zašto je tako, nisam siguran, ali ovo su svakako dobro napisane pesme kojima nakićeni aranžmani lepo stoje i imaju kvalitetan narativni sloj. Bend je i odlično produciran pa je ovo veoma preporučljiv album za sve koji u blek metalu traže više sofisticiranosti a manje suve agresije, a da ipak nisu skloni nekakvim avangardnim strategijama:\nNjujorčani Naruuth, kako sa Njujrkom već zna da bude, sviraju intrigantan, ekspresivan blek metal na svom prvom EP-ju, Naruth 0.6-I. Njihova je muzika u ove tri pesme možda za nijansu tradicionalnija od onog što ja inače doživljavam kao „njujorški“ blek metal zvuk ali ona svakako ima tu „indie punk“ komponentu koja je za njega karakteristična i taj odličan balans emotivne ekspresivnosti i žestine kakav meni prija. Bend koji treba zapamtiti, a koliko blek metal sastava iz Kvinsa uopšte znate?\nBrazilci Amplexus Mortem su veoma diskografski aktivni poslednjih meseci pa evo i novog singla, Ruin and Destruction of Being koji je tri i po minuta nemilosrednog, zakucavačkog blek metala sa solidnim aranžiranjem i odličnom muzičkom izvedbom. Snimak je lišen dinamike, ali bend to, slutim, tako i želi, odlučujući se da vam uši iscrpi dok se ne predate. Ali fino je:\nOdličan atmosferični (pa malo i post) blek metal od strane ruske postave EVA. Ovo je vrlo hermetična ponuda: album se zove CMXCIX i sve pesme su označene samo rimskim brojevima, bez tekstova pa čak i navođenja koliko bend ima članova, ali je muzika vrhunska, sa izvrsno držanom tenzijom koja se oslobađa u umešno upredenim momentima setne melodije međ agresivnu, munjevitu svirku. Bend ima taman, prijatan zvuk, svira kao dobro podmazani stroj a pevanje je odlično i EVA nudi blek metal koji, iako zapravo vrlo svedeno poteže tipične atmosferičarske alatke, za moje uši nudi izuzetan, prijemčiv zvuk i uzbudljivu atmosferu. Izvanredan debi:\nŠveđani Revenge Prevails na svom trećem albumu, Habitats, lepo kombinuju melodičnost i promenljivu dinamiku pesma, sa sigurnošću se krećući od sanjivih, atmosferičnih meditacija pa do blastbita. Pesme su sklopljene od kompleksnih, razvijenih tema a bend je veoma spretan u njihovom aranžiranju, promenama ritma i dinamike da muziku koja je suštinski složena predstavi kao nešto prirodno i ugodno za praćenje. Pritom je mešanje oštrih, vrištavih vokala gitariste Josefa Svenssona sa prijatnim melodičnim pevom basistkinje Isabelle Ramare odlično pogođeno i oplemenjuje ove i inače intrigantne pesme. Odlično:\nTakođe iz Švedske dolaze Ond Vind čiji je prvi demo, nazvan samo Demo, dijametralno suprotan po stilu ali i sam vrlo dobar. Ovo je old school black metal sa sirovom, uzbudljivom muzikom koja seže unazad do Venoma i Motorheada da se zakiti primalnim šarmom ekstremnijeg metala i to, uz garažni zvuk i dobre rifove, odlično funkcioniše:\nMoonthoth je polsjki jednočlani projekat koji postoji još od 2001. godine ali se, uprkos nekolikim demo snimcima tokom decenija, tek sada dočepao prvog albuma. No, Zmora je dosta zrela i za uho prijatna ploča pa nije ni loše da ju je autor, Nocturnal, pustio da se krčka toliko vremena. Ovo je, usudiću se da kažem vrlo „polsjka“ ploča sa odličnim miksom nežnih, prijatnih melodija, melanholične atmosfere i ipak preteće i agresivne svirke. Nocturnal je očigledno godinama tesao ove pesme i to se čuje i u kvalitetu rifova i tema, ali i u načinu na koji su kompozicije aranžirane da budu žive i dinamične bez obzira na tempo. Ja, naravno, veoma volim kako Moonthoth odlično zvuči kad Nocturnal doda gas (čuti naslovnu pesmu koja je izvrsna), ali i spore pesme ovde imaju energiju i drže slušaoca na ivici sedišta. Sjajan debi album, pa makar bio porađan decenijama.\nBelorusi Яр (to jest, Jar, ako ovde ima ikoga ko se prodao NATO-u i ne zna kako se ovo čita) se na promo fotkama slikaju sa gajdama, tamburama i drugim „etničkim“ instumentima ali kad preslušate njihov ovogodišnji EP, Zvarot, to su četiri pesme ipak u suštini blek metala. Mada, naravno, sa dosta folk elemenata. U osnovi je melodični, ali punokrvni metal, dakle, sa prijatnim melodijama pozajmljenim iz tradicije i povremenom frulom koja se nazre ispod koljačkih gitara i razigranih bubnjeva. Svakako će prijati metalcima mada se, pogotovo zbog agresivnog, vrištavog vokala, pitam da li je bend propustio šansu za krosover u „širu“ kulturu. No, kad čujemo kako ovi ljudi sviraju, ipak bi se reklo da se Яр ne interesuju za svetsku slav i i nastupe na Evroviziji i da vole svoj paganski, tradicionalni zvuk spakovan u zaglušujući metal zvuk. Bend je u prošlosti imao neke dodire sa nacističkim strujama u blek metalu – što je žalosna stvar koju morate da proveravate kod maltene svakog evropskog blek metal benda koji koristi atribut „paganski“ za svoje stvaralaštvo – ali pošto sada izdaju za brazilski Hammer of Damnation, nadam se da je to sve iza njih i da su se opametili. Jer, Zvarot je prilično dobra ploča:\nZa vrlo old school ugođaj ali sa kvalitetnom savremenom produkcijom, Iron Bonehead Productions nas je obradovao debi albumom italijansko/ danskog kvarteta The Rite. Liturgy of the Black je ploča pod nimalo prikrivenim, jakim uticajima Bathory ali i Venom i drugih ’80s prvoboraca sa svojim jednostavnim, pamtljivim rifovima, užasnim, promuklim pevanjem i odmerenim tempom koji prioritizuje težinu i epski ugođaj nad brzinom. No, ovo nije „spora“ muzika i bend umešno kanališe napetost i eksplozivna oslobađanja iste dok valja prostačke, napaljujuće gitarske teme i ritmove kao stvorene za masovnu šutku na koncertima. Vrlo dobro:\nTelavivski simfoničari The Bishop of Hexen su napravili pauzu od četrnaest godina između prvog albuma i ovogodišnjeg opusa, The Death Masquerade ali će, makar, njihova publika biti zadovoljna ovim nastavkim. Barem mislim, nisam ja baš ciljna grupa za ovu ploču, no čini mi se da se može ceniti veoma naglašena teatralnost muzike koju The Bishop of Hexen pišu i izvode uz očigledno veliko razmišljanje o aranžmanima u kojim dominiraju sintetičke orkestracije za taj neki veličanstveni ugođaj. Moj problem sa ovakvom muzikom je često u produkciji koja je, i ovde, izrazito prenatrpana i miks naprosto ne uspeva da iznese sve što treba: bubnjevi su, recimo, prenaglašeni, gitare se jedva čuju ispod razularenih sinti-gudača i tako to. Opet, publika koja to BAŠ tako voli verovatno će uživati u ovom albumu. Meni je to više podsećanje da tražim nešto malčice urednije od simfonijskog blek metala, ali cenim veliki trud oko aranžmana:\nI Španjolski Aversio Humanitatis su napravili dugačku pauzu posle prvog albuma a u njihovom slučaju, devet godina kasnije izašli Behold the Silent Dwellers je autoritativna i impresivna ploča žestokog, atmosferičnog ali mišićavog blek metala. Madriđani, iako dosta polažu na atmosferu i opšti ugođaj, sviraju vrlo ubedljivo, sa mnogo negativne, mračne energije i dobrih ideja kako da upravljaju tom pomenutom atmosferom i oblikuju različita raspoloženja naprednim harmonskim radom. Naravno, ja sam prostak koji se pali na muziku kad god je ona brza ali Aversio Humanitatis zaista savršeno vladaju atmosferom i dinamikom ove ploče:\nStoner! Kad vam se bend zove Fogteeth, EP se zove Lowlife Blues & Fuzzed Up Grooves a prva pesma na njemu Couchstronaut, onda ste nekome ko bi da vam radi reklamu ostavili jako malo prostora da kreira intrigu. Ovi Finci su, dakle, toliko stereotipan stoner metal bend da je to ko iz vica. Ali nisu ni rđavi, nudeći tri duže, tripozne pesme solidno snimljenih instrumentala sa masivnim rifovima i masnom, wah-wahom ofarbanom gitarom. Ipak, ovo jeste stereotipno, tako da ne treba očekivati da bend koji je ovoliko neposredan u najavljivanju svog izraza sad tu nešto iznenadi. Ali je slušljivo:\nVaraždinski Sten Mol ima novi EP i Final Days su četiri pesme sporog, jakog stoner metala sa malo psihodelije i malo grandža umešanih u recept. Ovo je lepo producirano i solidno odsvirano a same kompozicije su komplikovanije i, eh, možda i malo progresivnije od uobičajene stonerske formule koja se najviše oslanja na spontanost i improvizaciju. Sten Mol su pustili da prođe dosta vremena između poslednjeg izdanja i ovog najnovijeg pa se zrelost i nakupljene ideje dobro čuju:\nBelgijski Voidian – inače iz mesta koje se zove Limburg – su svoj debi album nazvali malo nezgrapno Through Eyes of the Flame ali ako im gramatika engleskog jezika nije jača strana, muzika im nije rđava. Ovo je doom metal sa dosta lepršavom izvedbom i naklonošću ka post-metal rešenjima, bežeći od strogo bluzerske ili strogo romantičarske interpretacije ove muzike. Tako da Voidian imaju dosta svežih ideja i prijatnih rešenja i mada je miks prilično egzotičan, ovo je interesantno za slušanje:\nAlbum nedelje nam stiže iz Alstera. Unbelievable Lake su Severni Irci čiji album Forgive je jedna jedina kompozicija, duga 43 minuta i 34 sekunde FANTASTIČNE psihodelije. Nije ovo idealno snimljeno i miksovano, ali jeste idealno napravljeno i odsvirano sa slojevima alikvotnih tonova koji se prostiru jedni preko drugih u blagoslovenoj nirvani buke, sa mikrofonijom, bas-dronovima, pa čak i korektnim, vrlo prijatnim rok gruvom, a bend sve ovo provlači svirajući zajedno, uživo, u jednom cugu, pa još u crkvi! Unbelievable Lake su kao neka garažnija verzija Om i ovo je album za mnogaja, vrlo posvećena slušanja:\nFrancuzi Sendwood su „metal rok duo sa bluz-pank stavom“, kako sami kažu. Njihov singl Closure nudi dve pesmice lepog roka koji gitarom, bubnjem i odličnim pevanjem kreira dovoljno poletne atmosfere, dobrog gruva i pamtljivih melodija da poželim da čujem ceo album ovakve muzike. Idealno snimljen sa malo više dinamike:\nArgentinci Fabricantes su „progresivni stoner rock/ metal“ bend i to u praksi znači da je njihov treći album, El alquimista zapravo prilično užurbana ploča komplikovanih gitarskih pletenica i neparnih ritmova, kao da bend dolazi iz Rock in Opposition škole. No, veoma heavy zvuk, sa udaračkim bubnjem, ogromnom bas gitarom i prkosnom distorzijom na razigranoj gitari ovo ipak zbilja dovodi u propisnu metal orbitu. Naravno, muzika je sva instrumentalna a master dosta bučan ali Fabricantes uspevaju da jednu u suštini dosta matematičarsku muziku sviraju sa dovoljno vatre da ona zvuči spontano i poletno i ovaj album se vrlo lepo sluša:\nGadan, disonantan blackened doom metal dobijamo na trećem albumu kanadskih Vile Creature koji se zove Glory, Glory! Apathy Took Helm! Ako vam taj naziv deluje sumnjivo, pa, Vile Creasture nisu „običan“ blackened doom duo, već ekipa koja udara jak akcenat na veganizam i kvir tematiku što je za, ajde da kažemo, „standardni“ ekstremni metal i dalje prilično egzotično. Barem kada je ovako prominentno. No, Glory, Glory! Apathy Took Helm! Je zapravo vrlo solidna ploča čak i kada niste svesni njene tematike, koristeći svoj abrazivni formalizam da zapravo probije kalup i ovaploti se kao album koji lepo spaja ekstremni metal sa meditativnijim, drone strategijama. Ovo je vrlo funkcionalna kombinacija izrazito teške i konfrontativne muzike sa mirnim, ali i umirujućim pasažima i mada mi se prethodni album benda prilično dopao onomad, ovo je vrlo lepa demonstracija daljeg sazrevanja i shvatanja kako uhvatiti svu tu energiju za rogove i usmeriti je na pravu stranu. Fino:\nMoram da priznam da mi je, posebno posle Vile Creature, treći album mančesterskih Atavist isprva izazvao pomalo averzije. No, III: Absolution je verovatno ploča namenjena manje nervoznim osobama od mene. Ovo je, barem u prvoj pesmi doom metal koji je sasvim prigrlio postrokerske harmonije i atmosfere i prilično se dobro oseća u njima, a taman kad sam ja počeo da se meškoljim i nerviram, bend se setio svojih death doom korena i pružio mi ono zbog čega sam došao. To je valjda i dokaz da treba da pazite čime otvarate album, jer da su sve pesme kao Loss, meni se ovo uopšte ne bi dopalo. No ostatak albuma ima više drone i death estetike i to je značajno bliže mom ukusu.\nU januaru sam pohvalio prvi album losanđeleskih Bong Wizard, ponoviću još jednom, sjajno i duhovito nazvan Left Hand Pass. Naravno, pošto je ova godina takva kakva je, puna iznenađenja i preokreta, Januar mi deluje kao da je bio pre dve godine, mislim, bukvalno sam bio ubeđen da je Left Hand Pass iz 2018. godine i čudio se što ga zatičem među prikazima iz Januara. Pakao. Elem, novi EP, The Bong Remains the Same (GE-NI-JAL-NO!) je još jedan prijatan opus za sve kojima se album dopao, sastavljen od tri pesme EKSTREMNO teške i distorzirane svirke. Bong Wizard imaju toliko dobar, prirodno psihodeličan zvuk sa tim užasnim fazovima i masnim bubnjem da su sasvim svesni da su teme od tri-četri tona sve što nam treba da nas bace u nesvesticu, pa su ovo, iako prosti, istovremeno i monumentalni rifovi koji čoveka nagonski navode na metanisanje, zatvaranje očiju i plutanje u nekom prostoru izvan ovog našeg, običnog, svakodnevnog, banalnog. Meni se ovo toliko dopada da sam malo i uvređen što smo dobili samo tri pesme, mada je fer što je to ipak preko dvadeset minuta muzike. Bong Wizard su svakako suviše mračni i hermetični za „kežual“ slušaoca stoner muzike i ovo ima mnogo elemenata satanističkog doom metal zvuka u svojoj postavci ali meni je njihova hermetičnost i ekstremnost naprosto neodoljiva. Fenomenalno:\nAustralijske siledžije, Pissrash imaju vrlo dobar drugi EP, Routes of Administration. Šest je to pesama vrištanja, odličnih rifova i muzike koja, iako se zvanično vodi kao sludge metal, zapravo mene više podseća na ’80s hardcore thrash i grindcore bendove sa svojim besom, tvrdoćom ali i pankerskom razmahanošću. Ovde, dakle, ima puno jakih d-beatova i njima ugođenih rifova a pevač, Jake, zvuči kao da se sprema da peva na audiciji za Cryptic Slaughter. Meni ovo mnogo prija:\nBrajtonski Scumbag College na albumu Final Year svira nešto što zovu dodgyasfuckcore i ovo je svakako kombinacija grindcorea, humora i parodije kakva nije za neka dubinska slušanja ali koja ima šarma. Ovakvi albumi su osamdesetih bili visokokonceptualna proizvodnja bendova poput Sore Throat, a sad ljudi takve stvari snimaju u svojim sobama. Progres!\nKlasičan grindcore dobijamo na albumu Discography benda Forced Expression, a što podrazumeva čak 56 pesama snimljenih između 1995. i 1996. godine. Američki grindcore je tada cvetao pa je i ovo koloplet besa, buke, ali i interesantnih ideja, te nepokolebljivog hardcore stava. Vrlo old school i vrlo šarmantno:\nOld Way iz Londona, ali u Ontariju, imaju odličan EP nazvan EP I – dakle, debi izdanje – sa pet pesama hermetičnog, ali udaračkog metala koji je negde između sludge boleštine, grindcore eksplozivnosti i hardcore punk neposrednosti. Zvuči dobro na papiru? Zvuči još bolje na zvučnicima, jer ovi Kanađani, iako pišu kratke pesme, u njih ulivaju dosta razmišljanja i, bogami, talenta za interesantne rifove, atmosfere i promene ritma, a ovo je i solidno miksovano pa ga preporučujem publici naklonjenoj ekstremnoj ali minimalističkoj mizici:\nOd GOMILA južnoameričkog ekstremnog metala koje zatrpavaju Bandcamp poslednjih meseci retko izdvojim ponešto jer je veliki broj toga toliko ružno produciran i toliko generički u izrazu da mi se ne da da slušam. Srećom, brazilski Carnal Atrocity je tačno na granici i sa miksom i sa muzikom. Ovo je jako bučan, prost i nestašan death metal koji radosno koketira sa grindcoreom i ima sve što treba: gruv, melodije, strast, poneki lep i pamtljiv rif. Miks je, da bude jasno, zaista na granici prihvatljivog, sa prebučnim, pa, SVIM kanalima, gde instrumenti – koji individualno nemaju rđav zvuk – jedni druge dave i bore se za mesto u masteru, ali Carnal Atrocity nekako uspevaju da im to profunkcioniše. Degenerescência je šarmantan „Hello World“ za bend za koji se nadam da će izbaciti još izdanja jer ovde ima puno zdravog materijala i prostora za sazrevanje.\nInternal – novi projekat Trevora Vaughana iz Wound Man i drugih bendova – ne sviraju grindcore nego powerviolence ali to je dovoljno srodno. Njihov EP, Scrape, ima hijenu na omotu i deset pesama koje prolete dok trepnete, sa klasičnom kombinacijom spastične brzine i spore, mučne težine. Ako ste ikada voleli Spazz, volećete i ovo:\nHorror Pain Gore Death Productions imaju prilično atipično izdanje ove nedelje. Drugi album ričmondskih Carrion Vael je, tako, ogledni primer obožavanja i imitiranja uspešnijih kolega. Uspešnije kolege su, naravno, The Black Dahlia Murder ali God Killer, kako se album zove je, ako se prenebregne vrlo velika sličnost sa uzorom, takođe i odlično sklopljena ploča melodičnog death metala koji umešno koristi forme što su ih originatori uspostavili. Ovde dakle, ima simpatičnih neoklasičarskih izleta i odličnog dualnog pevanja, sve to spakovano u vema brz tempo i solidan zvuk pa Carrion Vael u nekim momentima i prevazilaze uzore. Solidna ploča:\n20 Buck Spin su nas ove nedelje častili EP-jem doom metal sastava Spirit Adrift koji ne da nije doom nego nije ni metal. Angel & Abyss Redux EP je posebno izdanje za novu 20 Buck Spin inicijativu kojom se skluplja novac za NAACP Legal Defense Fund, što je plemenito a ploča je – pa, akustični rok? Ali lep, emotivan i onako, baš za stiskavac. Spirit Adrift su danas veliki bend i lepo je da poštuju i andergraund i ideje ravnopravnosti u društvu u ovoj meri a ako ste ikada želeli da čujete ovu dvojicu kako sviraju Rokyja Ericksona (I Think of Demons) ili Jimija Hendrixa (Little Wing) – sad možete. Obavezno, naravno jer ovo ne samo da su kultne pesme nego ih i Spirit Adrift lepo izvode:\nU normalnim situacijama ja nisam neka publika za groove metal ali Sick Feel iz Karakasa su mi nekako lepo legli na svom drugom albumu, Chapters of Hate. Ovo je groove metal pravljen po formuli Cavalera Conspiracy, dakle, uglavnom rokanje i vrištanje, bez mnogo stvarnih groove delova, a uz elemente death metala (poput blastbitova) a gde se vidi da bend ipak baštini taj neki prijemčiviji, razgovetniji metal stil je uglavnom u tome da pesme imaju strofe i refrene kako to dolikuje nekoj „komercijalnijoj“ muzici. Venecuelanci naginju i u melodeath smeru – što opet nije neki meni omiljen žanr – ali i to funkcioniše jer simpatične melodične teme dobro presecaju trešerski rif-rad. Eto, ovaj album mi se dopao.\nJoš malo groove metala (!!!) ali sada iz Australije stiže od benda Carbon Black iz Sidneja. Singl The One Who Knows My Name je tačno na granici nečeg što ja mogu da slušam jer iako ima te kriskornelovske vokale, ima i dosta dobre rifove i agresivan ritam pa, eto, u trenucima slabosti ja i to pustim:\nCro-Mags nisu groove metal bend, naravno, ali jesu neka vrsta preteče ove muzike. Osamdesetih je ovaj njujorški hardcore bend pripadao crossover naporima koji su dolazili (ne samo) iz ovog grada i postavljao temelje za ono što će se dešavati krajem osamdesetih i u devedesetim godinama sa približavanjem između moshcore, groove metal i hip-hop scena. Naravno, mnogo toga sam mrzeo i tada a i danas ga ne mirišem, no prvi album Cro-Mags jeste klasik i mada sam za bend izgubio interesovanje nedugo potom i nisam pratio njihovu Hare Krišna fazu, interesovalo me je kako će zvučati nova ploča dvadeset godina posle poslednjeg pravog albuma kog su Harley Flanagan i ekipa simili. Harley je, naravno, 2012. godine i hapšen jer je nožem (i zubima!) napao kolegu iz benda, ali, eto, Cro-Mags i dalje postoje i In the Beginning čak nije ni loša ploča. Nije ni nešto zbog čega bi mi potekle suze ali ovo je sasvim korektan, tvrd, metaliziran hardcore sa navijačkim refrenima, brutalnim Harleyjevim pevanjem, prostačkim ali napaljivim metaliziranim hardkor rifovima i dobrim tempom. Priznajem da mi je prošlogodišnji Agnostic Front ipak bio za nijansu draži ali svejedno, In the Beginning je ubedljiva i za slušanje sasvim laka ploča koja podseća da je sa The Age of Quarrel ovaj bend imao zaista jedinstven zvuk na tadašnjoj NYHC sceni. Taj zvuk danas nije lako ponoviti pogotovo bez pevača Johna Josepha Bloodclota (koji, koliko sam razumeo, sada ima svoju verziju Cro-Mags pretpostavljam samo za žive nastupe), ali In the Beginning je prvi album ovog benda nakon 1986. godine koji mi zvuči kao logičan nastavak onoga čime me je bend privukao na The Age of Quarrel. Pa, nazdravlje:\nKanađanin Robin Jordan je sav nesiguran da li je album, Taurus at War (a pod krinkom istoimenog projekta) zapravo dobar i vredi li da se sluša, ali tvrdi da je ulio mnogo svog ličnog u ploču i da je u pitanju praktično konceptualan album. I mislim, da ga umirimo odmah ako ovo čita uz pomoć Google Translatea, ovo je zapravo vrlo dobro. Muzički, Taurus at War se nastavlja na progresivni rok sedamdesetih i klasičan NWOBHM zvuk osamdesetih, uz odlično napisane pesme, odličnu svirku i Jordanovu „old school“ produkciju koja veoma pristaje ovim pesmama i daje im bogat, kvalitetan zvuk. Jordan je odličan muzičar i iako mu je pevanje možda najslabije od svega, i ono je zapravo prilično dobro većinu vremena, sa velikom pažnjom posvećenom aranžmanima i pametnom multitrekingu. Impresivno:\nCult of Frey su engleski bend koji je osnovan još u prvoj polovini devedesetih ali su se u međuvremenu razilazili i sastajali, menjali ime pa se vraćali starom. Sve u svemu, njihov prvi pravi albm, By the Blood of Odin: Part 1 – Midgard izašao je tek ove nedelje i ako ste bili raspoloženi za malo pompeznog viking-metala… … sasvim je moguće da ćete biti razočarani. Cult of Frey svakako idu na epske melodije, spor svečan tempo i raspevane stihove što pričaju o ratu i Valhali ali ovo je toliko nemaštovita i slabo producirana muzika da bi stvarno trebalo da razmisle da je ostave Skandinavcima. Meni je ovo simpatično kao ideja ali implementacija je… slaba.\nSkull Metal sa Jukatana su bolji. Ovaj meksički trio se aktivirao u poslednjih par godina (iako postoji od 2006. godine) i posle nekoliko singlova, snimili su i album. SküllMetal ima deset pesama heavy metala koji se pretapa u thrash, recimo po formuli ranijih Anthrax i to je dobra formula i bend samo treba da prevaziđe neke tipično dečije bolesti, od neujednačenog kvaliteta snimka (pointilistički bubanj ali razmazane činele) pa do vokala koji iako peva na dopadljivom španskom, neće biti za svakoga. No bend, svira veoma dobro i ume da napravi dobre rifove (makar pozajmljujući od starijih kolega pa rifu dajući nešto svoje) a i zaista se trudi oko sonngrajtinga pa ovo vredi pustiti:\nSaber su bili stari američki heavy metal bend iz osamdesetih ali novi Saber, iz Los Anđelesa, čini mi se, nema veze sa njima. Ovaj bend je izdao singl sa dve pesme, Strike Of The Witch, a najavljuje album za 2021. godinu kao da će iko od nas uopšte tada biti živ, a taj singl je baš onako, sleazy ’80s metal kakav ja volim. Hoću da kažem, svirka je žestoka i kvalitetna a pevanje je skoro potpuno u falsetu. Dobro producirano i bestidno retro, ovo je izdanje koje mi je donelo osmeh na lice.\nMeksički Sindicato de Macuarros na svom drugom albumu Prayers to the Neon God stapaju progresivni heavy metal sa death vokalima za jednu kombinaciju koja zvuči pomalo „demo“ i ne sasvim sazrelo, a i pesme su više skupovi zanimljivih rifova nego kompozicije koje imaju glavu i rep, no – ti rifovi su dobri i meni ovde svaki čas izleti nešto što mi se dopada…\nI Scrollkeeper spadaju u tu neku ekipu bendova koji imaju zanimljiv koncept ali im realizacija nije idealna. Ovaj hjustonski kvartet svira heavy metal na prelasku u speed/ thrash brzinu, možda najsličnije Running Wild i njihov debi album, Auto da Fe je pun dobrih rifova, brzog ritma i sprintesrskih solaža i svako malo čoveku sama ruka poleti nagore da pokaže rogove. Pritom, ovo je vrlo dobro snimljeno i miksovano tako da ne bude prebudženo i da muzika sačuva dinamiku. Pesme su napisane prilično solidno, sa veštim šetanjem između tempa i harmonija a da se očuva osnovna estetika svakog komada. Pa, šta je onda problem, Mehmete, picajzlo, pitate vi. Pa… vokali. Justin McKittrick nije toliko loš pevač koliko uopšte ne pristaje ovoj muzici, zvučeći kao da je ušetao u studio sa snimanja nekog drugog albunma – recimo još uvek nesnimljenog prvenca njegovog matičnog benda Saxon King kome McKittrick mnogo bolje pristaje. Na Auto da Fe pevač zvuči kao neautorizovana kopija Biffa Byforda i naprosto se, ni energetski ne uklapa i sve vreme zvuči kao da peva u pogrešnoj harmoniji… Šteta ali album je svakako vredan da se čuje:\nMask of Sanity iz Indianopolisa imaju živi album, The Last House Show on the Left (Live 5/12/2018) i mada snimak, kao što se vidi, nije najsvežijeg datuma (u međuvremenu su snimili i prvi studijski album), ovo je sedam pesama dopadljivog metala oslonjenog na thrash, a koji ima svu potrebnu tehničku opremljenost ali i lepu dimenziju spontanog i organskog. Bend zvuči kao grupa ljudi koji se znoje na sceni radije nego kolektiv, jelte, „muzičara“ a atmosfera na koncertu je dobra i ovo je solidno za barem jedno slušanje:\nGrci Echidna čekali su deset godina da snime drugi album svoje death/ thrash progresive i Escape from Civilization ploča koja ima odlične detalje ali kao celina ume i da prilično zaškripi. Prvo je tu taj bučan master a što za muziku koja je višeslojna i ima mnogo malih detalja ume da bude smrtna presuda. Drugo je da, iako u ovakvoj muzici pevanje nije nužno glavni detalj, ne valja kada je ono u prvom planu a ne zvuči sjajno. Srećom, moguće je navići se na neobičan stil Nikosa Parastatidisa pa je slušanje ove kompleksne ali emotivne, gruvi muzike ipak sasvim pristojan predlog:\nČileanski duo Deconsekrated ne radi ništa bogznakako novo i nečuveno na svom EP-ju The Hidden Paths ali ovo su dve pesme dobre produkcije i vrlo solidno napisanog i odsviranog brutal death metala sa jasnim ambicijama da bude i filozofski i muzički zreliji od brutal death proseka. Meni sve to lepo zvuči i bend me zapravo podseća na američki Abnormality, i to ne samo zbog žene prisutne u postavi. Čile!!!!!!\nSolidan death/ thrash metal na drugom albumu čikaških Beyond Deth. Accept Your Fate je bučna, preteća ploča trešerskih, mošerskih pesama ali sa brutalnim vokalima i blastbitovima da preseku sav taj mošeraj. Dobri rifovi pritom, i za mene je ovo odličan primer ploče koja je mahom u srednjem tempu a zvuči žešće i življe od većine bržih albuma koje sam poslušao ove nedelje:\nKinezi Darkness Descends već i pre nego što vidite Dark Angel maijicu na jednom od članova, imenom ukazuju da se naslanjaju na thrash metal tradiciju premijum kvaliteta, i to je i pre nego što vidite „Thrash Till Die !!!!!!!!“ parolu u dnu stranice. EP Kill the Flames ih prikazuje u dobroj formi sa tri svoje pesme i jednim kaverom dobrog thrasha. Ovo jeste bolje u detaljima nego kao celina i Darkness Descends treba još malo da tešu kompozitorske veštine ali imaju energiju i jake rifove i prijaju mojim ušima:\nBeastial Piglord, solo projekat jednog Hudsona Connera iz Severne Karoline je samo ove godine snimio već sedam albuma pa je možda red da makar primetimo da postoji. Ja sam njegova prethodna izdanja uglavnom preskakao po Bandcampu nakon probnih slušanja jer su bila bučna, nefokusirana i, eh, pa, u pravom smislu te reči eksperimenti. Hoću reći, ni sam autor nije znao šta će na kraju da napravi. Beastial Piglord je „eksperimentalni death metal“ bend sa obrisima sludge metala i psihodelije i mada njegov sedmi album ove godine a dvanaesti ukupno, Muzz, nije MNOGO fokusiran i jeste veoma bučan, on ima određene znakovitosti. Sam zvuk uspeva da na ovom albumu bude prijemčiviji za moje uho sa mnogo buke, ali i nekoliko slojeva u muzici tako da se čuju i jake bas-linije i psihodelične gitare (i klavijature?) i užasan vokal… Kompozicije su više spontane nego matematički konstruisane, ali kad se malo naviknete na Connerov stil i haotičnost koja ipak ima određenog sistema ovde, nije tako teško prepustiti se ovoj psihodeličnoj, neprijateljskoj a opet nekako primamljivoj muzici da vas uvuče u svoj crni zagrljaj:\nSunn0))) su odlučili da pomognu sveukupnu revolucionarnu atmosferu izbacujući tri izdanja odjednom i dajući sve pare od istih organizaciji koja ih dalje prosleđuje za plemenite ciljeve. Ljudski. Tri izdanja, koja se, redom, zovu 606_LM preproduction 270618, 606_LM preproduction 280618 i 606_LM preproduction 290618 su zapravo demo-snimci urađeni na probama ovog benda. I, mada to deluje malo, hm, jeftino, činjenica je da je ovo bend čiji albumi ionako zvuče kao demo-snimci urađeni na probama a to mislim u najboljoj mogućoj konotaciji. Ova tri albuma su prepuna blagorodnog gitarskog (i Moog synth) drona i slušanje u kontinuitetu daće vam više od tri sata meditativne, a opet i donekle abrazivne zabave. Sunn0))) su mnogi i danas spremni da otpišu kao puku šalu, ali je sam njihov OG jubitelj i ova tri albuma veoma lepo popunjavaju vreme i prostor u mom životu.\n(Edit: Ova tri izdanja su u međuvremenu uklonjena. Ako se ponovo pojave, prikačiću nove linkove. Izvinjavamo se zbog neugodnosti.)\nAFROMETALOKALYPSE Volume One je prva ikad sklopljena kompilacija kenijskih metal bendova i na njoj je pet ekipa iz Najrobija sa APSOLUTNO različitim pristupima metalu u najširem mogućem smislu. Hoću reći, nije naročito uobičajeno da na istoj kompilaciji čujete ambijentalni, sakralni poj poput onog što donose The Seeds of Datura, proggy metalcore Mortal Soul, death metal benda Lust of a Dying Breed ili blackened doom jednih Chovu. Ali ovde to možete da čujete i TREBA da čujete. Nije to sve jednako dobro, ali jeste proživljeno i autentično u svojim shvatanjima žanra. Ovo nisu početnički bendovi (osim, donekle Chovu) već ljudi koji ovu muziku žive i to se čuje:\nZavršavamo slamming death metalom i njegovom rodbinom… Za početak sam malo razočaran najavom novog albuma slovenačkih Within Destruction, Yōkai. Ploča izlazi u Avgustu a iz tri pesme koje se sada mogu čuti, reklo bi se da je bend konačno razrešio dilemu da li pripada slamming death metal usmerenju ili ne. Naime… ne. Hoću reći, sa Yōkai Rok Rupnik, Luka Vezossi i drugovi u potpunosti prihvataju slamcore stil i mada je ovo i dalje zanimljivije napisano i odsvirano od slamming deathcore proseka (pa čak i od vedeta žanra poput južnoafričkih Vulvodniya), primetan je napor da Within Destruction svoju muziku učine „komercijalnijom“, ako je to uopšte prava reč. I mislim, ja svakako cenim veštinu sa kojom je to urađeno, korišćenje timestretch efekata, traperskih ritmičkih upadica i melodičnih pasaža, ali ovo nije više sasvim po mom ukusu. No, sačekaćemo da izađe album…\nNešto ranije u Junu su mančesterski Visions of Disfigurement izdali svoj drugi album, Aeons of Misery i, ah, njihov slamming death metal je veoma „udžbenički“, sa više nego jednom forom direktno pokupljenom od komšija iz Ingested. Ali meni to ne smeta jer su i Ingested u međuvremenu krenuli da šaraju pa Visions of Disfigurement uzimaju njihove oprobane deathcore elemente i mešaju ih sa klasičnom slamming death metal osnovom za album brutalnih vokala, solidnih rifova i tvrde, ali gruvi ritmičke podloge. Visions of Disfigurement neće osvojiti ni jednu nagradu za originalnost povodom ovog albuma ali njihov koktel hromatskih rifova, bri-bri vokala i poneke melodične upadice prija:\nZa kraj nešto sa istoka. Debi EP bangkoških Affective Psychosis se zove The Extraterrestrial Horrendous Ferocity, izašao je za prigodno nazvanu tajlandsku firmu Sick Chainsaw Productions i ako vas je sve ovo navelo da zaključite kako bend baštini nasleđe klasičnog slamming death metala, ponosan sam na vas, pratili ste na času. The Extraterrestrial Horrendous Ferocity ima urnebesno preteran omot i produkciju koja jeste malo prenabudžena u masteringu ali to ne davi muziku u potpunosti i veličanstveni pokolj kog Affective Psychosis proizvode uspeva da lepo ispliva na površinu. Bend je, očigledno, mlad i napaljen, ali ima kvalitet i ta kombinacija je vrlo dobra. Ovo nije sada već jako sazreli slam jednih Katalepsy ili Organectomy već muzika koja i dalje mnogo polaže na urnebesno uskovitlane blastbitove,a gruv, iako joj je bitan, ipak dolazi prevashodno kao odmor od tih (pre)brzih delova. Bend inače koristi sasvim uobičajen pristup sa hromatskim, pretećim rifovima, skoro nečujnim grlenim vokalima i nemilosrdnim zakucavačkim ritmovima pa je ovo i podsećanje koliko slam muzika duguje klasičnim Cannibal Corpse pločama. Affective Psychosis još nisu veliki kao Cannibal Corpse ali ovim EP-jem, posle dva singla, najavljuju potencijalno uzbudljivu karijeru u klasičnom slemu:\nPrevious Film: Skandal (aka Shûbun)\nNext Video igre: Final Fantasy VII Remake\n22 novembra, 2020 u 8:31 pm\nMehmet Metal Mejhem: Nedeljni metal pregled 20-06-2020 | Cvece zla i naopakog\n5 decembra, 2020 u 3:54 pm\n[…] da pokušavam da prebrojim koliko je albuma Beastial Piglord iz Sjeverne Karoline izdao ove godine, kada sam zadnji put brojao, u Junu, bilo ih je sedam. Čovek očigledno ne radi ništa sem što pravi muziku, ali jeste zanimljivo pratiti evoluciju od […]\n[…] Agnostic Front su prošle godine imali odličan album, a Cro-Mags su početkom leta objavili ploču koja me je prijatno iznenadila. 2020 je u sličnom maniru, ali još bolja, vraćajući gnev koji je bio tako jak na Age of […]


KVK Radnički startuje u Kupu - Ritam Grada - vesti Kragujevac\nNaslovna Sport KVK Radnički startuje u Kupu\nKVK Radnički startuje u Kupu\nU osmini finala Kupa Srbije, vaterpolisti KVK Radničkog dočekuju ekipu Beograda, sutra od 18.30 časova, na zatvorenom bazenu Sportskog centra „Park“.\nKragujevčani su u dosadašnjem toku Prve B lige ostvarili obe pobede, nad Singidunumom (12:7) i Novim Beogradom 011 (15:10), dok je ekipa Beograda u rangu više, Prvoj A ligi, nadigrala Nais (14:13) i izgubila od Banjice (13:11).\nU ostalim mečevima osmine finala sastaju se: Dunav – Spartak Prozivka, Valjevo – Nais i Banjica – Stari grad.\nPrethodni članak„Kroki i prijatelji“ u PZD\nSledeći članakI Francuzi se pitaju o izvozu FIAT-a 500L u Rusiju


Skot Morison novi premijer Australije | N1 Srbija\nSkot Morison novi premijer Australije\n24.08.2018. |08.56 |\nIzvor: REUTERS/David Gray\nParlament Australije izabrao je za novog premijera dosadašnjeg ministra finansija Skota Morisona, ali glasanje nije označilo kraj političke nestabilnosti u toj zemlji.\nMorison je tesnom većinom od 45 prema 40 glasova pobedio bivšeg ministra unutrašnjih poslova Pitera Datona čije su pristalice primorale dosadašnjeg premijera Malkolma Tarnbula na glasanje o premijeru, navodi Asošiejted pres.\nSva trojica - Tarnbul, Morison i Daton, članovi su vladajuće Liberalne stranke Australije, a Tarnbul je postao četvrti premijer Australije koji je izgubio poverenje sopstvene stranke pre isteka trogodišnjeg mandata.\nTarnbul nije bio kandidat i posle Morisonove pobede objavio je da namerava da napusti političku scenu.\n"Uskoro ću dati ostavku na mesto poslanika", rekao je dosadašnji premijer novinarima.\nOstavka Tarnbula dovela bi do izbora za to jedno upražnjeno poslaničko mesto, a vlada, koja u parlamentu ima tesnu većinu od jednog poslanika, mogla bi da je izgubi u tom slučaju.\nTakodje, jedna od mogućnosti u slučaju Tarnbulove ostavke je i da premijer Morison raspiše vanredne parlamentarne izbore.\nNeuspehom Datona da postane premijer sprečen je zaokret udesno u Australiji, iako je u aktuelnoj krizi bilo malo diskusije o politikama.\nTarnbul je kritikovao Datonove pristalice zbog žestoke kampanje protiv njega, koju je opisao kao "pobunu".\nMeđu favoritima je bila i ministarka spoljnih poslova Džuli Bišop koja je mogla da postane druga žena na čelu australijske vlade, ali je izgubila u prvoj rundi glasanja.\nskot morison Australija\nAsanžov otac: Vratiti Džulijana u Australiju, šokantno slabo izgleda 14.04.2019.\nEvakuisano oko 2.000 ljudi zbog ciklona koji bi trebalo da pogodi Australiju 21.03.2019.\nStotine hiljada riba uginulo u Australiji 28.01.2019.\nJel, a kada će Australija imati predsednika? Hehe...\nKako je sve ovo za nas naucna fantastika kad premijer/prvi covek drzave izgubi poverenje vladajuce stranke.\nSva trojica - Tarnbul, Morison i Daton, članovi su vladajuće Liberalne stranke Australije, a Tarnbul je postao četvrti premijer Australije koji je izgubio poverenje sopstvene stranke pre isteka trogodišnjeg mandata eh, ta j...na realna demokratija... "premijer/predsednik države izgubio poverenje sopstvene stranke"... Ovde, po balkanskim despotijama, eventualno STRANKA MOŽE DA IZGUBI POVERENJE PREMIJERA/PPV/PRE(C)EDNIKA, a mnogo češće je SAM NAROD taj, koji izgubi poverenje dotičnog, pa mora biti najoštrije kaznjavan, nipodaštavan i vređan, ali na kraju, na izborima, STOKHOLMSKI SINDROM usađen duboko u (ne)svest većine pripadnika tog naciona- sve to popravi i izgladi....\nPočeo prvi samit Kim Džong Una i Vladimira Putina 07:53 h\n07:53 h | Svet\nIzaslanik za Bliski istok: Trampov plan ne predviđa konfederaciju s Jordanom 24.04.2019.\n24.04.2019. | Svet\nŠkotska premijerka za novi referendum o nezavisnosti do 2021. 24.04.2019.\nZašto bezbednosne službe Šri Lanke nisu reagovale na dojave o napadima 24.04.2019.\nŽena iz UAE se probudila posle 27 godina u komi 24.04.2019.\nRusija nudi državljanstvo stanovnicima pobunjenih ukrajinskih regiona 24.04.2019.\nBritanski i irski zvaničnici na sahrani ubijene novinarke 24.04.2019.\nBliži se kraj mandata Federike Mogerini, počinje preispitivanje njenog nasleđa 24.04.2019.


Isko nastavlja karijeru u Sevilji na kraju sezone? - Sportske vesti - ProSport\nPočetna»Sportske vesti»Fudbal»Isko nastavlja karijeru u Sevilji na kraju sezone?\nIsko nastavlja karijeru u Sevilji na kraju sezone?\nAutor ProSport 29/12/2020 1 minut čitanja\nFudbaler Real Madrida i jedan od najvećih talenata u Španiji svojevremeno, karijeru će nastaviti na kraju ove sezone u Sevilji, prema pisanju španskog AS-a.\nVeć dve sezone on nije nja nivou na kojem smo navikli da ga gledamo, kada je pružao odlične partije u sezoni 2017/2018. Ove godine to nije slučaj, nalazi se u nemilosti Zinedina Zidana i priliku dobija na kašičicu, pa će probati karijeru da oživi u Sevilji, gde najveći uticaj na eventualni transfer ima trener tog tima Lopetegi, koji je ujedno i sarađivao sa njim u reprezentaciji Španije.\nNjemu ugovor sa Kraljevskim klubom ističe 2022. godine, a kako bi nešto zaradili, otići će na kraju sezonu, a transfer se procenjuje na 15 – 20 miliona evra, dok bi godišnja plata iznosila slično kao što ima u Realu u iznosu od 7 miliona godišnje.\nIsko La Liga Real Madrid Sevilja\nPrethodna vestNikola Jokić oborio rekord star 52 godine!\nSledeća vest Barselona samo do boda na svom terenu protiv Eibara


CENIMO VAŠE LIDERSTVO, ISKORISTITE OVAJ TRENUTAK Ovo je sadržaj pisma koje je Vučić dobio od TRAMPA\nKao što su mediji pisali prethodnih dana, i srpski predsednik Aleksandar Vučić dobio je pismo od američkog predsednika Donalda Trampa, s tim što se njegova sadržina bila nepoznanica. Jedino što se znalo, jeste da ono manje-više liči da pismo koje je istog dana upućeno i kosovskom predsedniku Hašimu Tačiju.\nPROČITAJTE: “SRBI, NE NASEDAJTE NA TRAMPOVE PROVOKACIJE” Rusi otkrili šta Amerikanci zaista traže od Vučića!\nSada je i Vučićevi pismo ugledalo svetlost dana, u kome zaista, pišu slične stvari kao i u onom koje se stiglo na Tačijevu adresu.\nTramp navodi da mu je bilo zadovoljstvo što je Vučića video u Parizu u novembru ove godine, gde se obeležavalo 100 godina od pobede u Velikom ratu.\n*Pismo koje je dobio Vučić, FOTO: SCREENSHOT\n- Sjedinjene Države cene vaše liderstvo, posebno u obezbeđivanju pune normalizacije odnosa sa Kosovom. S obzirom na to da ulazite u završnu fazu postizanja sporazuma sa Kosovom, koji će doneti dugo željeni mir u regionu, ohrabrujem vas da iskoristite ovaj trenutak i upotrebite političko liderstvo u donošenju odluka koje bi zadovoljile interese obe zemalj. Bila bi velika šteta da se propusti ova jedinstvena prilika za mir, bezbednost i ekonomski rast - naveo je Tramp.\nPROČITAJTE: SAD ulazi u dijalog Beograda i Prištine?!\nTakođe, napisao je i da apeluje na obe strane, i Beograd i Prištinu, da što pre postignu dogovor o normalizaciji i da se uzdrže od postupaka koji otežavaju taj proces.\n- Mirni i produktivni odnosi između Srbije i Kosova bili bi prekretnica za region. Sjedinjene Američke Države su spremne da u tome pomognu. Sporazum između Srbije i Kosova je na dohvatu ruke. Radujem se prilici da vas i predsednika Hašima Tačija ugostim u Beloj kući, kako bismo proslavili ono što bi predstavljalo istorijski sporazum - piše u Trampovom pismu.


Faktor | Inzko razgovarao sa Palmerom o formiranju vlasti u BiH\nInzko razgovarao sa Palmerom o formiranju vlasti u BiH\nObjavljeno: 29.10.2019. u 13:23\nS obzirom na to da je od općih izbora prošlo već više od godinu, visoki predstavnik je razgovarao o potrebi da se hitno završi proces formiranja vlasti na svim nivoima, istovremeno poštujući međunarodne obaveze BiH\nUoči svog polugodišnjeg obraćanja Vijeću sigurnosti Ujedinjenih nacija, gdje će predstaviti svoj izvještaj o cjelokupnoj situaciji u vezi sa provedbom mira u Bosni i Hercegovini, visoki predstavnik Valentin Inzko posjetio je Washington gdje se u ponedjeljak sastao sa zamjenikom pomoćnika državnog sekretara SAD-a i specijalnim predstavnikom za Zapadni Balkan Matthewom Palmerom i sa prvom zamjenicom pomoćnika državnog sekretara Maureen Cormack, javlja Anadolu Agency (AA).\nS obzirom na to da je od općih izbora prošlo već više od godinu, visoki predstavnik je razgovarao o potrebi da se hitno završi proces formiranja vlasti na svim nivoima, istovremeno poštujući međunarodne obaveze BiH.\nNaglašavajući česta osporavanja suvereniteta i teritorijalnog integriteta Bosne i Hercegovine, visoki predstavnik je istakao potrebu za punim poštivanjem Dejtonskog mirovnog sporazuma, naročito potrebu za poboljšanjem cjelokupnog funkcioniranja državnih institucija i jačanjem vladavine prava.\n-Da bi se zadovoljile suštinske potrebe građana BiH, politička elita se mora fokusirati na program koji je okrenut ka budućnosti. Politička stabilnost i ekonomski razvoj, zajedno sa jačanjem institucionalnih kapaciteta BiH, uključujući i oblast vladavine prava, predstavljaju preduvjete za prosperitetnu budućnost. Na tom putu, međunarodna zajednica spremna je pomoći BiH u njenim naporima usmjerenim ka ostvarivanju bolje budućnosti - rekao je Inzko.\nVisoki predstavnik će se u utorak, 5. novembra, obratiti Vijeću sigurnosti UN-a. Tokom svog boravka u New Yorku, Inzko će se sastati s nekoliko stalnih predstavnika u UN-u, kao i sa predstavnicima akademske zajednice i civilnog društva, saopćio je Ured visokog predstavnika.\nValentin InzkoMatthew Palmer


Policija zaplenila drogu vrednu milion evra, uhapšena starleta iz "Parova" | Svet\nPolicija zaplenila drogu vrednu milion evra, uhapšena starleta iz "Parova" | Mondo Portal\nPolicija zaplenila drogu vrednu milion evra, uhapšena starleta iz "Parova" 6 Podeli Podeli na facebook Podeli na twitter Podeli na viber Pošalji na mail\nTužiće ih zbog duševnog bola\n22.06.2020. / 12:18\nAutor Ksenija Jelesijević Izvor Kurir 22.06.2020. / 12:18\nStarleta Maja Stevović, bivša učesnica rijalitija “Parovi”, uhapšena je tokom policijske akcije u Berlinu. U toj akciji je razbijena jedna od najvećih kriminalnih grupa u toj državi, a prilikom pretresa je pronađeno 35 kesica droge kristal met vredne milion evra.\nKako Kurir piše, starleta je u noći između 10. i 11. juna uhapšena zajedno sa svojim dečkom S. M., za koga se sumnja da je bio deo bande na čijem je čelu nemački državljanin (39) poreklom iz Iraka.\n"Policija je oduzela ukupno 10 kilograma opasne droge kristal met, a radi se o najvećoj zapleni ovog narkotika na području Berlina. Vrednost oduzete droge procenjena je na milion evra", naveli su iz nemačke policije.\nIstraga o ovoj kriminalnoj grupi počela je još u januaru 2019, a bandu je činilo osam osoba različitih nacionalnosti starosti od 21 do 52 godine.\n"Banda je posedovala nekoliko laboratorija za proizvodnju i preradu amfetamina i metamfetamina u velikim količinama. Pored proizvodnje, organizovali su i mrežu preprodavaca tih narkotika, ali i marihuane", prenose mediji iz Berlina i dodaju da je organizator i finansijer kriminalne grupe nemački državljanin, rodom iz Iraka, koji je u Nemačkoj već robijao osam i po godina zbog trgovine narkoticima, a u aprilu je pušten na uslovnu slobodu.\n"Policija je prilikom praćenja grupe, 28. maja, primetila da njeni članovi u jednom auto-servisu pakuju narkotike u BMW. Nakon toga, auto je presretnut i članovi su uhapšeni prilikom primopredaje. Nakon toga je izvršen pretres auto-servisa, kao i stanova koje su osumnjičeni koristili. Osim 10 kilograma kristal meta, zaplenjena je i marihuana, desetine hiljada evra u kešu, oružje i municija", saopštili su iz policije i naglasili da je među uhapšenima i jedna žena, za koju se sumnja da je bila kurir.\nIzvor upoznat sa slučajem otkrio je za Kurir da je uhapšena žena zapravo starleta Maja Stevović.\nOna je za potvrdila da je bila privođena, ali da je, kako je objasnila, posle dva dana puštena.\n"Tačno je. Bila sam zatečena kada je dvadeset uniformisanih lica upalo u stan i tražilo da ga pretrese. Zaplenili su mi telefone, ključeve od kola i mnogo privatnih stvari, mojih, ali i od mog dečka", rekla je ona.\n"Posle privođenja u policijsku stanicu rekli su mi da će da me drže od godinu i po dana do tri godine, međutim, posle dva dana su me pustili. Odmah sam se spakovala i vratila se u Beograd", dodala je Stevovićeva i poručila da joj je sve namešteno.\nImam odličnog advokata koji će dokazati da je moj dečko nevin, a ja ću tužiti državu Nemačku za nanošenje duševnog bola, rekla je ona.\nKRIO KOKAIN U VEŠTAČKOM POLNOM ORGANU: Bizarna zaplena na aerodromu!\nSve počelo zbog droge\norganzovani kriminal droga hapšenje starleta rijaliti parovi nemačka


10 stvarčica koje nam život čine jednostavnijim - Ženska TV\n13/02/2018 12/02/2018 30 pregleda\nNa tržištu se stalno pojavljuju nove, zanimljive stvarčice pomoću kojih proizvođači i dizajneri pokušavaju da nam olakšaju život i učine ga komfornijim.\nEvo onoga što se nama dopalo iz ponude na globalnoj mreži.\n1. Znate ono kad brišete prašinu, pa se mučite sa teško dostupnim mestima? Sad više ne morate da zavlačite ćoškove krpe kako bi doprli do svake skrivene trunke prašine, jer se pojavila savim nova stvar. Liči na plastelin, ali nije. Ova gumasta masa jednostavno se prilagodi svakoj podlozi na koju je prislonite i zalepi svu prašinu za sebe. Idealno za tastature i ventilaciju u automobilu. Savršeno, zar ne?\n2. Dešava vam se da zaboravite da sipate vodu u modle za led, pa onda baš kad dođu gosti, nemate ni dve kocke leda za serviranje? Svima nam se to dešava, ali evo rešenja i za to. Ove metalne kocke će uspešno zameniti tradicionalne kockice leda, dovoljno je samo da ih držimo u frižideru.\n3. Mislite da je rashlađivanje metalnim kockama jedino što one mogu da učine za nas? Grešite. Dizajneri nam predlažu da probamo i metalne kugle, pomoću kojih će jelo u šerpi zadržati toplotu.\n4. Volite da ukrašavate svoj balkon saksijama sa cvećem? Pogledajte ovu novu i potpuno sigurnu vrstu saksija – sa njima vam se nikada neće desiti nezgoda da je vetar obori ili da padne sa terase.\n5. Evo i jednog romantičnog predloga, koji će vam ublažiti muke ukoliko ste daleko od voljene osobe. Na tržištu su se pojavili specijalno dizajnirani senzori za jastuke. Pomoću njih znaćete kada je vaše voljeno biće pošlo na spavanje, jer će senzori u njegovom jastuku preneti informaciju senzorima koji se nalaze u vašem jastuku, ma koliko kilometara da ste udaljeni. A kad legnete i prigrlite svoj jastuk, moći ćete i da čujete otkucaje srca voljene osobe. Dakle, ma gde bili, osećaćete se kao da spavate zajedno.\n6. A bez obzira da li se budite sami ili pored nekoga, ukoliko spadate u one koji se teško bude i ujutro nerado ustaju, onda bi vam dobrodošao budilnik koji kuva kafu. Zar nije savršeno? Kad zazvoni alarm za buđenje, kafa je upravo skuvana – samo pružite ruku i uzmete šoljicu. Razbudite se i lakše prebrodite stres ustajanja.\n7. Većinu stvari radite na telefonu, ali vam je nezgodno da kucate? Evo rešenja – pomoću mobilne tastature možete da u potpunosti zamenite kompjuter sa telefonom.\n8. Ukoliko ste ljubitelj vožnje bicikla, znate da nikad dovoljno opreza i bezbednosti nije na odmet. Ove inovativne majice, pokazuju učesnicima u saobraćaju kuda se kreće biciklista.\n9. Kupanje kućnog ljubimca, pa čak ako on pripada i rasi većih pasa, neće biti problematično pomoću ovog dodatka za crevo.\n10. Za sve one kojima kašičica uvek upadne u šolju, evo idealne stvarčice. Kašičica koja je dizajnirana tako da krajem drške može da se okači o rub čaše ili šolje, učiniće nam život jednostavnijim.\nFoto: amazon.com, thegadgetflow.com, behance.net, hypebeast.ru, joshrenoufdesign.com, imgur.com, mobipukka.ru, trendhunter.com\nSandra Perović članica Međunarodnog žirija kritike FIPRESCI u...\n’Atheist Rap’ kreće na evropsku turneju\nZajednički projekat nacionalnih teatara Srbije i Grčke\nKris Prat se vratio na društvene mreže\nSitnice koje ćete poželeti da imate


Seniorke otputovale na pripreme\nŽenska seniorska reprezentacija Srbije, svetski prvak, vicešampion Olimpijskih igara i prvak Evrope, otputovala je jutros (četvrtak, 4. jul) u Pale, u Republiku Srpsku, gde će trenirati do 18. jula u okviru priprema za turnir A grupe Interkontinentalnih kvalifikacija za OI 2020, koji će se odigrati 2 - 4. avgusta u Vroclavu, kao i za XXXI EP 2019, koje će se odigrati od 23. avgusta do 8. septembra u Turskoj, Poljskoj, Mađarskoj i Slovačkoj. Zoran Terzić, prvi trener seniorki Srbije na pripreme je pozvao 17 igračica.\nŽenska seniorska reprezentacija Srbije, svetski prvak, vicešampion Olimpijskih igara i prvak Evrope, odigraće prvi meč na turniru A grupe Interkontinentalnih kvalifikacija za OI 2020. u Vroclavu protiv Tajlanda, u petak, 2. avgusta od 17.00 časova. Srbija će u 2. kolu, u subotu, 3. avgusta, igrati protiv Portorika od 17.00 časova, a u poslednjem, 3. kolu, u nedelju, 4. avgusta, protiv Poljske od 20.30 časova.\nStrana 13 od 132


Pored toga što se proverava da li postoje urbanistički planovi, vlasnička rešenja i kopije planova posedovnih listova, važan deo je i ispitivanje namene zemljišta. Ovo posebno ističemo kao bitnu tačku jer, činjenica je da parcela koja ima jednu namenu, može uz određenu proceduru i novčanu naknadu, tu namenu promeniti.Prvenstveno, vrši se uvid u kopiju plana iz Geodetskog zavoda, jer se tu nalaze korisne informacije o nameni zemljišta. Pre svega, može se pročitati koja je vrsta zemljišta – poljoprivredna ili građevinska – zatim klasa i ukupna površina parcele. Na kopiji plana može pisati da je zemljište poljoprivredno, na primer prve klase, a vi želite da gradite stambeni objekat. Ne očajavajte, možete kupiti baš taj odabrani plac, ali namena se mora promeniti papirološki, iz poljoprivredne u građevinsku parcelu. To će za posledicu imati plaćanje naknade, koja varira u zavisnosti od klase zemljišta, i može biti veoma visoka – čak i 50% od tržišne cene odabranog placa.\nOno na šta bezuslovno imate pravo, jeste da, prilikom kupovine placa, tražite da vam vlasnik obezbedi potpuni vlasnički list. Radi se o dokumentu koji je preduslov dobijanja rešenja za korišćenje zemljišta i dostavlja se u lokalnoj službi opštine. U narodu poznatiji kao list nepokretnosti je fantastičan dokument, koji vam garantuje sigurnost, jer uvidom u isti, možete pročitati „krvnu sliku“ nepokretnosti, od toga ko je stvarni vlasnik, do toga da li je ista opterećena nekim teretima (hipoteka, zabeležba itd.). Od nedavno možete izvaditi list nepokretnosti kod Notara, za manje novca nego u katastru. Najbitnije je da pre kupovine, list bude što svežiji, jer nikada ne znate kada je neko podneo zahtev za upis negovih prava.\nOvo je element za sigurnost da zaokružite ovaj pravni posao. Naime, morate, radi vaše sigurnosti obavestiti pomeđaše da nameravate da kupite nepokretnost koja se graniči sa njihovom parcelom i po kojoj ceni, pritom ih obavezujući da se izjasne da li oni žele da kupe predmetu nekretninu. Kako svi korisnici imaju pravo da se izjasne da možda žele da oni kupe plac po dogovorenoj ceni, koriste ili grade, ova izjava je imperativ ostvarenja kupoprodaje. Važno je da izjava svih drugih korisnika koji imaju pravo preče kupovine bude potpuna, overena i blagovremena, kako biste se zaštitili i omogućili kupovinu placa.\nRecept za uspešno poslovanje – upornost, istrajnost, odgovornost i želja da...


Milosevic ce nastaviti da vodi svoju odbranu\nHome > Milosevic ce nastaviti da vodi svoju odbranu\nZalbeno vece objavilo je danas svoju kompromisnu odluku o tome da li je bilo ispravno postavljanje branioca Slobodanu Milosevicu protivno njegovoj volji. Iako je potvrdilo odluku pretresnog veca o postavljanju branioca, zalbeno vece je ocenilo da je prvostepeno vece preterano ogranicilo fundamentalno pravo okrivljenog da se sam brani dozvolivsi mu samo minimalno ucesce u sopstvenoj odbrani.\nDrugostepeno vece je nalozilo pretresnom vecu da napravi takav radni rezim koji “mora biti zasnovan na pretpostavci da ce, kada je fizicki spreman da to cini, Milosevic imati glavnu ulogu u iznosenju svoje odbrane – birajuci koje ce svedoke pozivati, ispitujuci te svedoke pre no sto postavljeni branioci dobiju priliku za to, obrazlazuci sve prigodne prigovore koje zeli da iznese pred sudom, dajuci zavrsnu rec nakon sto odbrana zavrsi sa dokazima, i donoseci osnovne strateske odluke o iznosenju svoje odbrane”.\nZalbeno vece je nastavilo isticuci “da bi u praksi, ako sve prodje kako treba, sudjenje trebalo da se nastavi u najvecoj meri kako je islo dok je Milosevic bio zdrav”. Medjutim, ako se njegovi zdravstveni problemi “ponovo pojave u odredjenoj tezini”, sudjenje ce moci da se nastavi pod vodjstvom postavljenih branilaca. U sustini, postavljeni branioci su spali na ulogu “stand-by” branilaca.\nOdluka zalbenog veca zasniva se iskljucivo na razlozima Milosevicevog zdravlja kao osnovu za postavljanje branioca: “U trenutnim okolnostima, u kojima je Milosevic dovoljno dobro da bi izneo energicnu dvodnevnu uvodnu rec, zloupotrebljena je diskreciona moc da bi se njegovo ucesce u sudjenju dramaticno smanjilo iz razloga slabog zdravlja”. Zalbeno vece nije razmatralo zahtev tuzilastva da se osnovi za postavljanje branioca prosire kako bi ukljucili i nepostovanje okrivljenog prema tribunalu, njegovu jasno iskazanu nameru da koristi tribunal u svoje nepravne svrhe, njegove manipulacije i opstruiranje.\nObrazluzici svoju odluku, zalbeno vece navelo je da je pravo lica da se samo brani garantovano Statutom MKSJ-a i da ga oni koji su pisali statut smatraju “nezamenjivim kamenom temeljcem pravde, postavljajuci ga na istu ravan sa pravom okrivljenog da se brani cutanjem, da ispituje svedoke optuzbe, sa pravom na brzi postupak, i pravom da zahteva da mu sud postavi branioca ako sam ne moze da ga priusti”. Vece je zakljucilo da “okrivljeni pred ovim tribunalom, stoga, imaju pretpostavljeno pravo da se sami brane uzimajuci u obzir ocenu pretresnog veca da bi im bilo bolje da ih zastupa branilac”.\nTo ne znaci da je ovo pravo apsolutno, nastavilo je vece, afirmativno citirajuci jednoglasan zakljucak savremenih tribunala za ratne zlocine. Ovo pravo moze biti ograniceno, pod odredjenim okolnostima, ukoliko samoodbrana okrivljenog “sustinski i uporno opstruira odgovarajuce i brzo sprovodjenje postupka”.\nIako je zalbeno vece potvrdilo postavljanje branilaca od strane pretresnog veca kao ispravnu primenu diskrecionih ovlascenja, ono je takodje navelo da je stvar razmotrilo «pazljivo», verovatno ukazujuci da je svemu trebalo prici pazljivije i postaviti stand-by branioca, sto je samo efektivno i ucinilo. Bez obzira na to, zalbeno vece podrzalo je princip da odluke koje je pretresno vece donelo koristeci diskreciona ovlascenja nece biti preinacene osim ukoliko se ne radi o zloupotrebi te diskrecije.Ukoliko je to slucaj, zalbeno vece ne moze zameniti odluku pretresnog veca svojom odlukom.\nUkidajuci modalitete rada postavljenih branilaca koje je odredilo pretresno vece, zalbeno vece je naglasilo da je pravo lica da se samo brani fundamentalno pravo i zbog toga bilo kakva ogranicenja tog prava moraju biti najnuznija da bi se postigao vazan cilj, kao sto je to okoncanje sudjenja u razumno brzom roku. Zalbeno vece je stalo na stanoviste da pretresno vece nije ispravno cenilo indikacije o mogucem zdravstvenom poboljsanju gospodina Milosevica, odnosno da 1) u medicinskim izvestajima stoji da njegovo stanje nije konacno, 2) on nije imao prijavljenih problema od juna, 3) da je on «dao energicnu dvodnevnu uvodnu rec bez prekida ili pokazanih poteskoca».\nZalbeno vece potvrdilo je odluku pretresnog veca u delu u kome je odbilo da odredi dalje lekarske preglede, napominjuci u fusnoti da je okrivljeni odbio da ospori lekarske izvestaje time sto nije stavio prigovor do isteka roka. «Uz duzno postovanje, misljenja smo da je neprihvatljiva sugestija postavljenih branilaca da Milosevicu do 1. septembra nije na pamet palo da bi mu branilac mogao biti postavljen».\nSledeci korak za pretresno evce jeste da odredi nove modalitete u skladu sa odlukom zalbenog veca. Pretresno vece mora takodje da odluci po zahtevu postavljenog branioca da se povuce. Uzimajuci u obzir odluku zalbenog veca moglo bi se ocekivati da ce pretresno vece izvrsiti pritisak na postavljenog branioca da prespita svoju odluku. Drugo otvoreno pitanje jeste da li optuzeni zeli da nastavi u rezimu po kome ima stand-by branioca, sto je bila mogucnost koju je odbio u usmenom izlaganju pred zalbenim vecem. U ovom konkretnom slucaju, verovatno je da ce on nastaviti kao pre, odbijajuci da prihvati ili ukljuci postavljene branioce u svoju odbranu. Ovo ce odloziti sukob sa pretresnim vecem do nekog buduceg trenutka u kome ce bolest Milosevica ostaviti izvan sudnice.\nIako mozda izgleda je Milosevic dobio ovu rundu, zalbeno vece je pazljivo podrzalo autoritet pretresnog veca. Ono je ostavilo za drugu priliku (ili mozda za drugi postupak) pitanje sta ce okrivljenom biti dozvoljeno da napravi od sudskog postupka u kome odgovara za teska krsenja medjunarodnog prava.\nSource URL: https://iwpr.net/sr/global-voices/milosevic-ce-nastaviti-da-vodi-svoju-odbranu


Poslao: 03 Jun 2019 15:19\n4Ovo se svidja korisnicima: bojank, Bane san, voja64, miodrag\nHektor :: Recce ::\nBrza izmena okvira njima je bila potpuno nebitna! Imali su podsmesljiv stav "sine, samo ti srokaj ovih prvih tri'es kako treba i nece ti trebati izmena"\nKada god imate priliku, postavite dva pitanja ljudima koji su učestvovali u borbama.\n1.Da li si ikada došao u situaciju da ti je bilo bitno da brzo zameniš okvir (uštediš koji sekund na toj radnji)\n2.Da li si okvir menjao kada si istrošio municiju ili kada je to situacija diktirala (npr ostalo 5+ metaka)\nI da uzmemo primer nekih drugih proizvodjača... Na novim Glock pištoljima nemoguće je aktivirati spuštač navlake (vrlo teško i uz pomoć dve ruke). Reklamiraš im ovu nefunkcionalnost a oni ti odgovore da to nije spuštač navlake već bloker navlake !? I stvarno u uputstvu piše slide stop a ne slide release!? I lepo ti napišu da se metak uvodi u cev prilikom menjanja okvira tako što se drugom rukom povuče navlaka ka nazad (što traje daleko duže nego da se palcem ruke kojom već držiš oružje aktivira spuštač navlake). U pitanju je jedna od najpoznatijih kompanija na svetu, kod mene ne bi prošli "tehnički pregled".\ntrenirao sam sa SAS-om. sa Slovackim specijalicma, sa ceskim specijalcima, sa austrijskim Kobrama, i sam morao da koristim pistolj da bi izvuko zivu glavu...niko od voih pomenutih ne spusta navlaku pistolja preko poluge..svi to rade rukom, povlacenjem navlake unazad.i uopste ne traje duze..pokret je apsolutno tecan i miliion puta si sigurniji da je metak u cevi ,zabravljen kako treba,itd..da postoji potreba za brzom promenom okvira se slazem,lakse je pistolj upotrebiti iz futrole nego na nasoj automatskoj promeniti okvir,a te sekunde zivot znace, ja kao dokaz\nPoslao: 03 Jun 2019 18:48\nEno i na onom snimku na temi VHS puske vidi se da i kod nje zatvarac ostaje u zadnjem polozaju nakon poslednjeg ispaljenog metka.\nPoslao: 03 Jun 2019 19:24\nКуцамо на врата заборављених асова!\nДа је м70 поштено радила посао јесте, сјећам се приче за једног лудака који је на ратишту није чистио пола године, након некон времена репетирали је чекићем колико је запекла и наравно- пуцала без проблема!\nPoslao: 03 Jun 2019 19:33\nAko je brzina bitna koristi se spuštač navlake, to važi za sve takmičare IPSC-a i sve spec. jedinice bez izuzetka. To je gotovo trenutno sa uvodjenjem novog magacina i druga ruka odmah ide u hvat, dok za "repetiranje" treba dodatno vreme jer je ista ruka zadužena za povlačenje navlake i za izmenu magacina što traje duže. Ako pričamo o timovima A, oni to po pravilu ni ne rade jer se zadnji metak ostavlja u cevi i samo se vrši izmena okvira bez potrebe da se "repetira", tako uče.\nPoslao: 03 Jun 2019 22:18\nPo mom dunsterskom mišljenju, taj zadržač zatvarača ili kako se već zove korisniji je zbog hlađenja cevi.\nJel' na PKMu zatvarač ostaje pozadi?\nPoslao: 03 Jun 2019 22:38\nNapisano: 03 Jun 2019 22:37\nPa IPSC strelci uglavnom prepunjavaju na punu cev osim ako stejdz ne nalaze drugacije ili nesto zajebu..\nNe zajebavaju se sa polugama i navlakama ako ne moraju jer se sekunde slazu.\nKod "specijalnih jedinica" imas sarolike skole misljenja ali uglavnom sve idu da vojnik bude sto brzi ali i sto pouzdaniji. Recimo pripadnici Foka uglavnom vuku navlaku nazad. Kad su prsti i oruzje mokri, klizavi od vode, znoja, ulja, krvi, blata, cega god smatraju da je to pouzdaniji nacin.\nIsto vazi i za mnoge druge.. Kako forumski kolega x9 rece gore.. Sto je i video uzivo a ne na netu.\nJa mislim da treba ostaviti opciju da ostane zatvarac nazad, a da se moze otpusti polugom, i da rucica za repetiranje bude lako dostupna sa obe strane, pa kako ko voli.\nKako kod Kalasha (ako pricamo o modernizaciji) tako i kod drugih pusaka.\nBitno je da su korisnici mentalno udobni sa onim sta koriste i motoricki uvezbani i kad bude stani pani imace vise sanse da ostanu stojeci.\n+ u vecini slucajeva jeste brze uzvuci pistolj, kad je neophodno.\nDopuna: 03 Jun 2019 22:38\nPKM puca iz otvorenog zatvaraca.\nPoslao: 03 Jun 2019 23:11\nDJ GlavomITacticalBeardom ::PKM puca iz otvorenog zatvaraca. Toliko znam, ali da li zatvarač ostaje pozadi po poslednjem metku?\nPoslao: 03 Jun 2019 23:51\nHektor :: Na novim Glock pištoljima nemoguće je aktivirati spuštač navlake (vrlo teško i uz pomoć dve ruke). Reklamiraš im ovu nefunkcionalnost a oni ti odgovore da to nije spuštač navlake već bloker navlake !? I stvarno u uputstvu piše slide stop a ne slide release!? I lepo ti napišu da se metak uvodi u cev prilikom menjanja okvira tako što se drugom rukom povuče navlaka ka nazad (što traje daleko duže nego da se palcem ruke kojom već držiš oružje aktivira spuštač navlake). U pitanju je jedna od najpoznatijih kompanija na svetu, kod mene ne bi prošli "tehnički pregled".\nPoslao: 04 Jun 2019 06:52\ni sam pucam pomalo ovde ponekad pri IPSC ali veruj mi jedina slicnost za mene izmedju toga i onoga sto sam ucio od onih gore navedenih je koordinacija pokreta i jedan sasvim drugi pristup,baziran na realnim situacijama...i mislim da to nije tema ovde, tako da stajem..\nPoslao: 04 Jun 2019 07:18\nNisam bio dovoljno precizan pa dopunjujem. I gen 4 i gen 5 ali samo subcompact-i. (26, 27,29,43 itd) novi (veći) spuštač navlake i opruga navlake najprodavaniji dodatni delovi za ove modele 😁\nOvaj topic je pregledan 1448695 puta\nBroj poruka: 5122


Seat Leon 2.0 TDI FR vs FIAT Bravo 2.0 16v Multijet 165 - AutoManijak\nPOČETNA strana / Poređenje / Seat Leon 2.0 TDI FR vs FIAT Bravo 2.0 16v Multijet 165\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane dizelom, koji su u njih ugrađivani. Ispod haube prvog se nalazi motor koji je razvio Volkswagen, 4-cilindrični agregat sa 16 ventila i 170ks , dok je drugi 4-cilindrični agregat sa 16 ventila i 165ks koji potpisuje FIAT.\nOno što ponajpre moramo uzeti u obzir su rezultati Euro NCAP (European New Car Assessment Programme) testiranja izvršenih nad ova dva automobila. Dobra stvar je da su testirani i jedan i drugi, pri čemu FIAT za nijansu prednjači. Osim toga, dobro bi bilo pažljivo ispitati i ostale činjenice vezane za bezbednost. Oba vozila predstavljaju mali porodični automobil, što u principu znači neku osrednju poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, što se tiče težine vozila, previše često potcenjenog faktora, italijanski automobil nudi marginalnu razliku od 3% više metala.\nProizvođači decenijama grade svoju reputaciju po pitanju pouzdanosti i, uopšteno gledano, čini se da FIAT ipak ima blagu prednost, kada se svi modeli uzmu u obzir. To su rezultati nekih nezavisnih istraživanja, dok posetioci našeg portala pouzdanost marke Seat vrednuju prosečnom ocenom 4.3, a modele marke FIAT u proseku sa 4.2 od 5. Nezavisna istraživanja su takođe pokazala da je model Leon 34% manje pouzdan od proseka, pri čemu je model Bravo 1% pouzdaniji od njega. Ne možemo propustiti da spomenemo da vozači čije automobile pokreće identični motor kao i španski automobil u proseku smatraju da on zaslužuje ocenu 4.1, dok je onaj ispod haube konkurenta ostvario ocenu 4.8 od 5.\nOba automobila ubrzavaju podjednako dobro, tako da nije moguće istaći jedan od njih, bar što se agilnosti tiče. Automobil br. 2 je ipak brži, dostižući maksimalnu brzinu od 215 kilometara na čas, 1km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 5.2 litara goriva na 100 kilometara (54 milja po galonu), u kombinovanom režimu vožnje.\nFIAT deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža daleko viši nivo bezbednosti, što mu pruža veliku startnu prednost u odnosu na protivnika. Kada su performanse u pitanju, oba vozila nude podjednako i ni jedno od njih se ne ističe. španski automobil ipak potroši nešto manje goriva, pa to moramo uzeti u obzir. Zaista teška odluka na samom kraju, ali ako bih morao da se odlučim za jedan od ova dva automobila, bio bi to FIAT. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Preporučujem ujedno da potrošite dva minuta i saznate koji bi Vam to automobil, na osnovu Vaših želja i mogućnosti, predložio Virtuelni savetnik™, u moru sličnih, a opet toliko različitih vozila.


Izveštaji za menadžment – san ili java? | Melany Software Team\nIzveštavanje za menadžment je jedna od standardnih funkcija u skoro svakoj srednjoj i većoj kompaniji, ali se retko kada radi u manjim kompanijama.\nŠta je specifično i zašto je za manje kompanije često izazov redovno raditi izveštavanje za menadžment?\nManje kompanije često imaju ograničene resurse i fokus im je na ono što mora da se uradi kako bi u najkraćem vremenu imali najviše novca uz ispunjavanje obaveznih zakonskim zahteva. Ono što bi trebalo da se uradi i što na dug rok donosi profit uz razumevanje sopstvene kompanije najčešće čeka bolja vremena i više vremena.\nIako su svi podaci već u informacionom sistemu (pretpostavka) retko se stiže, usled preokupiranošću tekućim stvari, da se adekvatno radi izveštavanje za menadžment. Kada se hroničnom nedostatku vremena doda i komplikovanost alata za ovakav tip izveštavanje dobijamo dosta jasnu sliku zašto se u manjim kompanijama izveštavanje za menadžment radi smo kad je „frka“.\nSkoro svaka kompanija ima jednu ili više osoba zaduženu za funkcionalne i zakonske potrebe kompanije. Ovi zahtevi koje kompanija mora ispuniti se grubo mogu podeliti u dve nivoa:\nPDV mora da se obračuna i plati do određenog datuma\nRačuni dobavljačima i plate zaposlenima moraju se platiti do određenog datuma\nGodišnji izveštaji se moraju predati nadležnim institucijama\nKoličine u skladištima (zalihe) moraju biti ispravne\nProdajni rezultati moraju biti jednostavna za merenje\nPraćenje toka gotovine mora biti moguće pratiti\nPotraživanja se moraju lako pratiti\nNivo 1 i 2 u sebi sadrže stvari koje su operativne i koje se redovno rade, dok se većina ostalih stvari se rade ad hoc ili kada su neophodne.\nFunkcionalni i zakonski zahtevi, skoro po pravilu, nadjačaju potrebu za razumevanjem.\nSvaki funkcionalni menadžer (menadžer prodaje, menadžer nabavke, HR menadžer, šef računovodstva i sl.) brine o svom „malom svetu“ (odeljenje, oblast) i o zahtevima koji se moraju uraditi i ispuniti, a samo izuzetno žele ili traže uvid u širu sliku. U skladu sa tim se vrlo verovatno podešava i informacioni sistem kompanije – da obezbedi da se ovi zahtevi ispoštuju. Ovakvo stanje postaje očigledno onog trenutka kada dođe vreme da se zadovolje potrebe generalnog direktora za izveštajima koji daju malo širi, strateški pogled. Tada kompanije shvataju da su izveštaji iz informacionog sistema prilagođeni operativno, tekućem poslovanju. Odnosno, generalni direktor shvata da skoro ništa u informacionom sistemu nije podešeno da obezbedi izveštaje koji prevazilaze ove operativne stvari, a koji su njemu neophodni za strateško, dugoročno upravljanje kompanijom i sagledavanju šire slike. Ovo je jedan od razloga zašto vlasnici i direktori u manjim kompanijama najčešće ne koristi informacioni sistem. Pitanje je može li drugačije ili bolje?\nIzveštaji za menadžment – osnovna pravila\nIzveštaji za menadžment bi trebalo da zadovolje ovih 10 jednostavnih pravila. Izveštaji bi trebalo da su:\nKo sve ima vremena da se bavi ovim? I pošto nije zakonski obavezno… uvek se odlaže za „kad budemo imali više vremena“, a čak i kada se uradi onda je sve samo ne troškovno prihvatljivo. Tada to postaje jednokratni projekat.\nOvo je verovatno radilo na početku, ali su se neizbežno pojavili problemi.\nKad god je menadžment želeo da promeni ili doda neki izveštaj, uobičajeno bi se obraćali softverašima i kupovali dodatne usluge da bi dobili novi ili izmenjeni izveštaj. Pojedine kompanije imaju interne IT stručnjake koji su upoznati sa složenim alatima za kreiranje izveštaja koji se koriste. Drugi bi izvezli podatke u Excel i onda ih tamo sređivali kako bi dobili informacije koje su im potrebne. Sve ove aktivnosti uzimaju dosta vremena, a neke znaju da budu i dosta skupe. Pitanje na kraju uvek ostaje: da li kompanija dobija sve potrebne informacije kako bi donosila bolje poslovne odluke? Da li ovi i ovakvi izveštaji omogućavaju uvid u realno poslovanje?\nStandardni izveštaji mogu da obezbede razne vrste podataka – verovatno previše podataka – o tome ŠTA se desilo. Važnije pitanje i samim tim interesantnije je ZAŠTO se nešto desilo? Zašto se prodaja povećala u Aprilu? Zašto se uvećao broj reklamacija? Zašto su troškovi prevoza skočili?\nIpak, to ne mora biti scenario u budućnosti. Sa savremenim naprednim mogućnostima izveštavanja i novim tehnologijama sve ovo se može uraditi u skladu sa navedenim principima.\nIzveštaji za menadžment ne moraju i ne trebaju biti ograničeni pravilima i ograničenjima standardnog izveštavanja i mogu pomoći da se sagleda prava slika kompanije. Oni služe da pomognu da se identifikuju ključne prednosti i mane kako bi se unapredilo poslovanje.\nIzveštaji za menadžment služe kako bi se energija sa „potrage za informacija“ preusmerila na dugoročno planiranje. Kvalitetan sistem za izveštavanje omogućava da jednostavno postavite ciljeve, ključne indikatore performansi, delegirate zadatke i pratite rezultate.\n„Podaci iz izveštaja za menadžment će pomoći članovima tima i vođama timova da upoređuju i analiziraju podatke, da donose pouzdane zaključke i racionalnije odlučuju.“\nMenadžment je mesto na kom se informacije iz različitih funkcionalnih celina slivaju na jedno mesto i pružaju uvid jasnu sliku kompanije. Dobar sistem za izveštavanje omogućava korisnicima da lako upravljaju podacima kako bi pronašli uzroke i posledice prikazanih informacija.\nExcel kao alat za izveštavanje\nSavremene tehnologije omogućavaju da se sve potrebne informacije „izvuku“ iz postojećeg ERP sistema, obrade i predstave kroz korisnički interfejs sa kojim je korisnik već upoznat.\nTo je ono što obezbeđuje savremen sistem poslovne inteligencije a Excel je uobičajeno mesto gde se informacije prikazuju. Na ovaj način sve potrebe izveštavanje za menadžment mogu biti zadovoljene.\nOvo daje menadžeru mogućnost da sagleda svoju kompaniju iz ptičje perspektive i razume šta se zaista dešava bez potrebe sa sazivanjem sastanaka i dodatnog trošenja vremena. Razumevanje kompanije, prilagođavanje izveštaja „u letu“, „kopanje“ po podacima i bez dodatnih troškova? I sve to u poznatom alatu: Excel-u.\nAko se ovako postave stvari, menadžeri će shvatiti da odjednom imaju više kontrole i vremena kako bi zaista postavili realistične ciljeve za različita odeljenja unutar kompanije, a ne samo na goruća mesta, što je čest problem manjih kompanija.\nSvi podaci mogu biti :\nDostupni kroz poznat alat: Excel\nAutomatski ažurirani (u minutima)\nAko se postavi i dobra analitika onda bi izveštaji bili i:\nNa ovaj način možete dobiti 9 od 10 tačaka za kvalitetne izveštaje za menadžment. Sada se izveštaji lako mogu deliti sa kolegama uz dodatna pitanja i razmišljanja. Ako se u proces uvede i standardno komentarisanje izveštaja imaćete pokriveno svih 10 tačaka.\nAko ovo postane redovna aktivnost onda može postati i pokretačka snaga kako bi se određene stvari završavale do kraja. Period implementacije i dobijanja rezultata kod ovakvog sistema je iznenađujuće kratak, a konkurentna prednost koju kompanija dobija može biti veoma visoka.\nDobar ERP je neophodan, a odličan sistem za izveštavanje je san. Zašto ne biste imali oba?\nImamo razvijenu i metodologiju i alate kako ovakav sistem izveštavanja za menadžment možete primeniti u svojoj kompaniji. Javite se da popričamo!\nP.S. Prezentacije su uvek besplatne


FK-Crvena-zvezda-uzela-kredit-u-AIK-banki-Zvezdan-Terzic-zalozio-stan | Sport | Fudbal\n25. September, 07:23\nTerzić založio stan da bi Zvezda dobila kredit? 0 Podijeli Podijeli na facebook Podijeli na twitter Podijeli na viber Pošalji na mail\n28.03.2017. / 09:28


Brankica Stanković: “Stidećete se jednog dana!” | Tacno.net\nAutor 👤tačno.net 26.6.2015. u 10:33\n“Šta znači biti hrabar? Za mene to znači da si dosledan uprkos preprekama na koje nailaziš i naravno da je važna ta moralna hrabrost, ali se ovde sve nekako svodi na fizičku hrabrost, pa zato svuda možete da pročitate komentare: „Ima veća m… od svakog muškarca.” Takvo poređenje mi je odvratno. Ako ćemo sve tako da banalizujemo, evo mogu da kažem da nisam hrabra. Plašim se buba, plašim se da vadim krv, ali se ne plašim da svoj posao radim onako kako mislim da je jedino ispravno. Nisam dovoljno hrabra da svoj posao „otaljavam”. Ne bih se usudila nikada tako da radim jer se plašim pre svega svoje savesti. Novinari imaju ogromnu odgovornost, ali je svest o tome kod većine novinara izgubljena. Vrlo ste odgovorni jer je nečiji život u vašim rukama – bukvalno. Ako objavite nešto što nije tačno, vi ste nekome uništili život.”\nBrankica Stanković već nekoliko meseci ne komunicira sa medijima. Njene slutnje koje je pomenula u razgovoru za Esquire su se nažalost obistinile. Manipuliše se činjenicom da već godinama živi pod konbstantnim policijskim obezbeđenjem protiv kojeg se bunila i čak nekoliko puta tražila da se ukine\nPa kakve veze to ima sa nama što, na primer, niko posle emisije nije uhapšen? Nismo mi ni tužioci, ni policijaci, ni sudije… Naš posao je da objavimo sve ono što smo uspeli da otkrijemo jer novinari postoje zbog javnosti. To je jedini način kako građani, odnosno javnost, mogu da „kontrolišu” one koji su na vlasti, koji su na raznim funkcijama. Zbog toga su jako glupi komentari koji se svode na pitanje – „Zašto se ovi iz „Insajdera” bave onim čime treba da se bavi policija”.\nMnogi su verovatno očekivali da ću jednom konačno odustati i da ću posle svega reći: „Ma neću više da radim ovaj posao.” Nisam odustala zato što smatram da je ova emisija neopisivo važna za Srbiju. Nisam odustala zato što živim u ovoj zemlji i zato što imam mogućnost da kao novinar ukažem u emisijama na zloupotrebe, pljačku, kriminal, na sve anomalije ovog društva… Baš na takav način mi doprinosimo da se neke stvari menjaju. Možda to ide sporo, ali se ipak nešto menja i kad-tad stigne potvrda da smo svoj posao radili na profesionalan, odgovoran i pošten način. Tako i danas, u vidu raznih optužnica koje su podignute, stiže potvrda da je bilo tačno sve što smo mi u „Insajderu” objavili još pre pet, šest, sedam godina… I ponosni smo baš zbog toga što sve ostaje zapisano i što svako i sada i za deset godina može da vidi ko je šta radio.\nČetiri godina živite pod policijskom zaštitom, od 2004. godine radite emisiju „Insajder”, rasvetlili ste brojne pljačke, ubistva, zločine. Ipak, doživljavate ironičan obrt koji ilustruje sav apsurd življenja u Srbiji – da, kao neko ko „nije želeo da tumara u mraku” i ko je radio svoj posao držeći se etičkih standarda profesije postanete meta čitave jedne piramide zločinaca. Bez obzira na vašu nepokolebljivost i istrajnost, možete li da zamislite dan kada će Srbija postati zemlja sa efikasnim pravnim sistemom, nekorumpiranim sudstvom, odgovornim političarima i odgovornim građanima?\nUvek postoji neko ko je „moćan” i ko može da utiče na policajca, tužioca, sudiju… Ali ako imate policajca, sudiju ili tužioca koji će se usuditi da kaže: „Ej, ovo je moj posao, radiću ga najbolje na svetu, ne zanima me da pravim kompromise i da pristajem na ucene, da pristajem na naredbe…”, onda ni tim moćnicima neće pasti na pamet da uopšte pokušaju da utiču na to da neki predmeti ostanu godinama u fiokama ili da svojim uticajem dovedu do montiranih procesa.\nKada bi svaki sudija ili svaki tužilac ili svaki policajac bio spreman da se suprotstavi i javno kaže ko je od političara ili biznismena pokušao da intereveniše, sve bi se vrlo brzo promenilo u ovoj zemlji. Uvek velike promene u nekom društvu počinju tako što neki pojedinci pokažu svojim primerom da može i drugačije! Možda bi u početku taj neko i snosio posledice, dobio otkaz, ali… pa šta? Bitno je da niste pristali na nešto zbog čega ne biste mogli mirno da spavate, neka cena toga bude i otkaz, ali vas nikada neće biti sramota od svoje dece, svojih prijatelja, roditelja, u krajnjem slučaju – nikada se nećete stideti sebe.\nSmeta mi zato što mislim da se tako umanjuje značaj svega što smo uradili i svega što radimo. Zašto se ne kaže na primer: „Ona odlično, profesionalno i odgovorno radi svoj posao“, nego umesto toga kažu: „Auu, ona je baš hrabra.” A to u prevodu znači luda je, nije normalna… E to me izluđuje. Šta znači biti hrabar? Za mene to znači da si dosledan uprkos preprekama na koje nailaziš i naravno da je važna ta moralna hrabrost, ali se ovde sve nekako svodi na fizičku hrabrost, pa zato svuda možete da pročitate komentare: „Ima veća m… od svakog muškarca.” Takvo poređenje mi je odvratno. Ako ćemo sve tako da banalizujemo, evo mogu da kažem da nisam hrabra. Plašim se buba, plašim se da vadim krv, ali se ne plašim da svoj posao radim onako kako mislim da je jedino ispravno. Nisam dovoljno hrabra da svoj posao „otaljavam”. Ne bih se usudila nikada tako da radim jer se plašim pre svega svoje savesti. Novinari imaju ogromnu odgovornost, ali je svest o tome kod većine novinara izgubljena. Vrlo ste odgovorni jer je nečiji život u vašim rukama – bukvalno. Ako objavite nešto što nije tačno, vi ste nekome uništili život. Zato ovaj posao nikako ne sme da se radi površno jer tako nekome možete da naneste štetu ili da ga, bez ikakvih dokaza, javno optužite za nešto što nije uradio! U Srbiji je, nažalost, poremećen sistem vrednosti i ako ste profesionalac u svom poslu, onda vas gledaju kao nekog čudaka sa druge planete. Da se novinari svih medija tako odgovorno bave novinarstvom, pa naravno da se onda ne bi govorilo o hrabrosti nekih pojedinaca, nego bi se to podrazumevalo! U takvoj situaciji na stub srama bi bio stavljen svaki novinar koji radi po nečijem nalogu, svaki novinar koji učestvuje u nekoj sramnoj kampanji i na taj način uništava nečiji život. Ne bismo bili proglašeni za „ludake” mi koji vodimo računa da imamo dokaz za svaku rečenicu u svakoj emisiji.\nNe razumem to saopštenje NUNS-a. Pa ja sam u knjizi objavila zvanične službene podatke o tome, zato mi nije jasno šta sad NUNS tačno traži? Inače, ja sam član NUNS-a, ali neću više biti zato što se uloga novinarskih udruženja svela na to da se pišu saopštenja i obeležavaju godišnjice ubistva novinara.\nNemam nikakve akcije, nema odlučnosti, nema pokretačke snage, nema suprotstavljanja onima koji su moćni i, samim tim, nema toga da svaka vlast umire od straha kakva će biti reakcija novinarskih udruženja jer takva udruženja moraju da imaju važnu ulogu u svakom društvu, pa i u ovom. Svi su se utoplili u nekakvo mrtvilo i nekakav mulj… I o kakvoj političkoj volji uopšte pričamo kada su „kolege” ućutale povodom svega što se meni desilo.Nema ih nigde! Ali zato ako se njima nesto slično bude desilo, kukaće na sav glas. A dok im se ne desi, nastaviće da se igraju sa naslovima u svojim tabloidima na osnovu kojih sugerišu javnosti kako ja sama tvrdim da je kupljena neka snajperska puška iz koje treba da budem ubijena. Treba da ih bude sramota za sve to što rade jer na taj način vrlo perfidno šalju poruku: „Eto, odlepila je, pa tvrdi da neko hoće da je ubije.”\nNe znam da li su mi odvratnije tzv. kolege iz pojedinih medija ili međunarodne organizacije koje su u Srbiji zadužene da prate šta se dešava sa novinarima. Njih to ne zanima. Oni se svi bave nekom visokom politikom. Za njih je problem rešen kada je Milošević otišao sa vlasti. A sada i ako novinarima prete ili ako neko od novinara bude ubijen, pa šta, pa nema veze, važno im je da to nije uradio Milošević. Toliko je sve licemerno i odvratno da bih mogla još tri knjige da napišem, ali ne o sebi i onome što se meni dešava, nego o svima njima. O predstavnicima tzv. druge Srbije, to su valjda predstavnici nekakve elite, intelektualci, borci za ljudska prava. Pa gde su nestali svi oni? Njihovo ćutanje je toliko upadljivo da je i više nego sramno. Zato su oni gori od desničara i huligana jer ovi bar otvoreno prete pošto im je to dozvoljeno, a ovi ćutanjem zapravo podržavaju sve to. Ne znam kako ih nije sramota pošto su im puna usta pravde, istine, ljudskih prava, slobode…\nI evo, pošto niko neće da se zamera, moram da kažem da ću se ubuduće, više nego ikada do sada, zamerati svima onima koji lažu, podmeću, prete… Hajde da vidimo da li će da pobedi istina ili njihovi sitni interesi. Pa ako smo mi iz „Insajdera” već ostali sami u svemu, hajde neka onda tako i bude. Dosta više te neke lažne novinarske solidarnosti. Dajte da skinemo maske i da vidmo ko je tu ko. Zašto npr. Dragoljub Žarković pljuje po „Insajderu” da bi odbranio Miroslava Miškovića? Šta tačno taj novinarski mag ima protiv emisije „Insajder”? Zašto vlasnik lista „Svedok” Vladan Dinić menja teze i izvrće činjenice da bi odbranio Luku Bojovića? Da ne nabrajam dalje primere u ovom intervjuu pošto ih ima mnogo. Stvarno, dosta je više bilo da takvi i njima slični glume nekakve moralne gromade koje u ulozi analitičara na gotovo svim televizijama svima nama objašnjavaju i tupe ko je ko. Ko je pošten, a ko je lopov, ko je kriminalac, a ko nije…\nOd trenutka kada je počelo emitovanje „Insajdera doživeli ste mnogo napada i od samih novinara. Nazivani ste „prvim Gebelsom Srbije”, plaćenikom stranih službi. Tabloidni urednici su kreatori javnog mnjenja i koliko, samim tim, utiču na rad redakcija poput vaše, na domete objektivnog, istraživačkog novinarstva? Koliko vam otežavaju?\nNažalost, to jeste tako jer su glasniji i vidljiviji uvek oni koji su primitivni, koji su nasilni, koji prave haos po Beogradu, koji stave kapuljače i maske i razlupaju ceo grad kada je neka utakmica, ili prebiju na ulici nekoga ko govori strani jezik, oni kojima je dozvoljeno da sprečavaju održavanje raznih skupova jer se pojave sa palicama i kamenicama. Oni urušavaju sliku savremenog i civilizovanog Beograda jer im to jednostavno dozvoljeno. E to je ono što je neizrecivo poražavajuće za sve nas koji volimo ovaj grad.\nI treba da nas se plaši svako ko nešto „mulja” na štetu građana Srbije. Nas ne zanima ni ko je ko, ni ko je iz koje stranke… Naravno da se niko ne plaši onih koji pišu po nalogu jer svako od tih moćnika zna da ukoliko je danas na naslovnim stranama optužen za ne znam šta, sutra može da plati, pa da se okrene priča i da onda na naslovnim stranama bude neko drugi optužen za to isto ili nešto drugo i tako ukrug. E to je ono što je užasno. Za „Insajder” i oni koji nas mrze znaju da tako nešto nije moguće i da mi sve radimo vrlo temeljno, sa prikupljenim dokazima. Zato nas se i boje. U tom kontekstu to tako i treba da bude.\nMislim da jeste bio pojačan jer primitivci žene vređaju tako što kažu: „Ona je kurva ili ona je nesrećna, nema porodicu ili ona je ružna.” Baš takvi su i smislili pesmu koju su skandirali dok se igra neka utakmica: „Lagaće vas tog četvrtka Brankica kurvetina, niko neće da je j… zato mrzi „grobare”…” U istoj rečenici sam i kurvetina, ali i niko neće da me j… I na sudu sam pitala da li mogu da mi objasne, pošto mi nije logično kako je to moguće.\nUrednik sam te emisije, no sada postoji više novinara koji rade „Insajder”, tako da se u suštini ništa nije promenilo… Mislim da je za „Insajder” najvažnije da sačuva kredibilitet i da ne napravimo ni najmanju grešku u nekoj emisiji. A ko radi, to je manje važno za javnost. Za mene kao urednika važno je da u toj redakciji rade najbolji novinari. Oni su sa nama već par godina, prošli su našu obuku, prihvatili naš sistem rada i uspeli smo svi zajedno da i u takvim okolnostima sačuvamo „Insajder”.\nMora da misli svojom glavom, da bude uporan, pametan, vredan, sposoban…\nStyling: Ana Bogojevska\nTagovi: brankica Stankovićhrabrostinsajder


Muzzik TV | Muzički portal - Belle and Sebastian su objavili novi singl i video „Talk to Me, Talk to Me"\nUz ovaj lepi spot i pesmu, stigao je i novi, jedanaesti po redu njihov album\n19. 05. 2022. 12:30\nPosle sedam godina pause, škotski indie pop bend Belle and Sebastian, objavio je svoj deveti studijski a jedanaesti album u ukupnom skoru - A Bit of Previous. Zajedno s novim albumom, objavili su i video i singl „Talk to Me, Talk to Me“. Video spot su napisale i režirale 15-godišnje sestre iz južnog Londona, Freja i Rozali Salkeld.\nA Bit of Previous snimljen je u rodnom gradu benda, Glazgovu, u proleće 2020., kada su planovi za turneju prekinuti zbog pandemije. Murdoch o ovom iskustvu kaže:\n„Uradili smo to zajedno, mi i grad. Ova ploča je bila prva ‘cela’ LP ploča za B&S u Glazgovu od Fold Your Hands Child, 1999. Godine. Svako jutro smo ulazili, svirali naše pesme, pisali zajedno, isprobavali nove stvari, uzimali poslovičnu grudu gline i bacali je.“\nBelle and Sebastian, Photo: BBC\nO snimanju spota, frontmen benda Stuart Murdoch kaže:\n„Imali smo mali budžet za snimanje videa i hteli smo da ga sami napravimo, ali nam je ponestalo vremena. Zato smo objavili konkurs i pozvali filmske stvaraoce koji bi bili zainteresovani da naprave nešto od postojećeg budžeta, zahtevajući vizual koji obuhvata ideju i predlog sinopsisa od 100 reči. Majka rediteljki se javila rekavši da su njene ćerke obožavateljke naše grupe i strastveni filmski stvaraoci i da su nam poslale materijal koji nam se dopao. One su ga zajedno napisale i režirale, i uključile gomilu svojih prijatelja, napravile svež i smešan pristup pesmi„.”\nSlušajte i gledajte odlične kao i uvek Belle and Sebastian\nBelle and Sebastian Talk to Me Talk to Me


START Paket tekući račun A omogućava korišćenje savremenih usluga plaćanja, uz mesečnu naknadu za vođenje paketa u iznosu od 250 RSD:\nOtvaranje i vođenje dinarskog platnog računa ( dinarskog tekućeg računa),\nDebitna kartica - DinaCard debitna kartica*\nPo zahtevu korisnika: Debit MasterCard debitna kartica*\nIzdavanje mesečnog izvoda po tekućem računu\nUspostavljanje i realizacija trajnih naloga\nDevizni tekući račun (EUR, USD,CHF) + DinaCard debitna kartica, a po zahtevu korisnika Debit Mastercard debitna kartica*\nKreditna kartica Mastercard standard ili Visa Gold revolving, po izboru*\nAIKeWallet (elektronski novčanik)*\n*Izdavanje i mesečna članarina za karticu/kartice su uključene u cenu paketa. Naknade po ostalim osnovima se naplaćuju saglasno Tarifi naknada AIK Banke.\n**SMS obaveštenja koja Banka šalje Korisniku su uključena u cenu paketa.\n***Uspostavljanje elektronskog i mobilnog bankarstva i realizacija naloga preko elektronskog i mobilnog bankarstva su uključeni u cenu paketa.\n**** Izdavanje čekova je uključeno u cenu paketa.\nSTART Paket tekući račun AB omogućava korišćenje savremenih usluga plaćanja i jedinstven model dozvoljenog prekoračenja računa, uz mesečnu naknadu za vođenje paketa u iznosu od 500 RSD.\nSTART Paket tekući račun ABC omogućava korišćenje savremenih usluga plaćanja, jedinstven model dozvoljenog prekoračenja računa i polisu putnog zdravstvenog osiguranja, uz mesečnu naknadu za vođenje paketa u iznosu od 570 RSD.\nDinaCard debitna platna i identifikaciona kartica uz tekući račun. Namenjena je korisnicima koji vrše plaćanje roba i usluga u Republici Srbiji, kao i za podizanje novca na bankomatima, do iznosa raspoloživog na računu. Za podizanje novca na bankomatima AIK Banke i MoneyGet mreže bankomata se ne naplaćuje naknada. Usluga M-paymenta putem DinaCard debitne kartice je dostupna za plaćanje računa za Telekom (fiksni telefon, postpaid mobilni telefon, račun za ADSL, IPTV, Web Hosting, usluga dopune sopstvenog i tuđeg prepaid mobilnog telefona), kao i računa za JKP Objedinjenu Naplatu Niš.\nDebit MasterCard debitna kartica je platna i identifikaciona kartica uz dinarski ili devizni tekući račun. Može se koristiti u zemlji i inostranstvu za plaćanje roba i usluga i podizanje novca na bankomatima sa oznakom Mastercard, do raspoloživog raspoloživog na računu.\nPrednost ove kartice je u najnovijoj beskontaktnoj (PayPass) tehnologiji plaćanja. Beskontaktno plaćanje moguće je na POS terminalima koji podržavaju Mastercard PayPass tehnologiju. Jednostavno i brzo plaćanje bez prevlačenja/ubacivanja kartice i bez unosa PIN-a za transakcije do 3.000,00 RSD. Beskontaktno plaćanje preko iznosa 3.000,00 RSD zahteva unos PIN-a.\nAIK BANKA jednom mesečno dostavlja Korisniku izveštaj o promenama na njegovom računu nastalim korišćenjem osnovne i dodatne Kartice.\nTrajni nalog / direktno zaduženje omogućava korisniku da Banka vrši plaćanje računa u njegovo ime, bez dolaska u banku, u određenim vremenskim intervalima. Uspostavljanje i korišćenje trajnih naloga / direknog zaduženja je uključeno u mesečnu naknadu za vođenje START PAKETA.\nIzdavanje čekova je uključeno u mesečnu naknadu za vođenje START PAKETA.\nIsplata penzije unapred je uključena u mesečnu naknadu za vođenje START PAKETA.\nSMS servis podrazumeva obaveštenja korisniku putem SMS poruke o prilivu i odlivu sa računa, autorizovanim transakcijama putem platnih kartica sa informacijom o raspoloživom stanju po izvršenoj transakciji, kao i mesečno obaveštavanje o iznosu obaveze po kreditnim karticama. Korisnik se putem SMS-a obaveštavada je izrađena kartica pristigla u ekspozituru (za sve vrste kartica).\nSMS poruke koje Banka šalje korisniku su uključene u mesečnu naknadu za vođenje START PAKETA.\nU okviru START Paketa, korisnik može izabrati da koristi neku od kreditnih kartica AIK Banke: Mastercard Standard ili Visa Gold kreditnu karticu.\nIzdavanje i mesečna članarina za karticu/kartice su uključene u cenu paketa. Naknade po ostalim osnovima se naplaćuju saglasno Tarifi naknada AIK Banke.\nKao jedna od vodećih banaka u segmentu digitalizacije na domaćem tržištu, AIK Banka lansirala je najsavremeniji način beskontaktnog plaćanja putem mobilnog telefona, eWallet – elektronski novčanik.\nAIKeWallet – elektronski novčanik je mobilna aplikacija AIK Banke namenjena Android uređajima, pomoću koje se vrši plaćanje na POS terminalima koji primaju Mastercard® kartice i imaju beskontaktni čitač, kako u zemlji tako i u inostranstvu. Pored plaćanja na POS terminalu, podatke o kartici možete videti u AIKeWallet aplikaciji, kako biste mogli da izvršite plaćanje i putem interneta.\nIzdavanje i mesečna članarina za AIKeWallet – elektronski novčanik su uključeni u cenu paketa. Naknade po ostalim osnovima se naplaćuju saglasno Tarifi naknada AIK Banke.\nElektronsko bankarstvo omogućava pregled svih promena na tekućem računu, pregled transakcija po debitnim karticama, proveru stanja kao i plaćanje računa.\nOva usluga omogućava putem mobilnog telefona proveru stanjai prometa po računu kao i da obavljanje finansijskih transakcijabrzo i sigurno.\nUspostavljanje elektronskog i mobilnog bankarstva i realizacija naloga preko elektronskog i mobilnog bankarstva su uključeni u mesečnu naknadu za vođenje START PAKETA.


VATRENA STIHIJA PRETI DA POKORI NICU: Velika evakuacija stanovništa u blizini grada, 270 vatrogasaca gasi požar! - Smedia\nVATRENA STIHIJA PRETI DA POKORI NICU: Velika evakuacija stanovništa u blizini grada, 270 vatrogasaca gasi požar!\n24.07.2017 | 21:38\n24.07.2017 | 21:48\nU mestu Karos, u blizini Nice, danas je izbio požar, a evakuacija stanovništva je u toku, dok snažan vetar širi plamen koji preti da zahvati kuće, saopštile su lokalne vlasti, javljaju francuski mediji.\nU gašenju požara učestvuje 270 vatrogasaca, kao i tri helokoptera i četiri "kanadera", saopštila je lokalna vatrogasna služba, ne precizirajući kolike su razmere pričinjene štete, prenosi televizija...\nSAšA OBRADOVIć PIšE ISTORIJU!\nOve namirnice na kožu deluju kao otrov!\nNeke od ovih namirnice su mnogima omiljena hrana!